انس:ابتسم وعاود حركها كيضحكنوضي را الفجر بقات ليه 5 دقايق ويأدن نوضي اعمريقرب وجهو لوجها وحط لحيتو على خدها كيعنكشها حتى فاقت عاقدة حجبانها وخااسرة وقالت ديخة بنعاس براءة:ويلي شنو كدير فبيتي قفزات وبركات كتشوف فيه خيفةانس اش كدير هنا وكفاش دخلتي عندي انس:جرها عندو كيضحك وقالكتنعسي كتفقدي الداكرة براءة:حطات ايدها على جبهتها وقالت وهي كتسترجع احداث الليلة الماضية بخجلنسيت مموالفاكش حداية بالليل..شحال فالساعة انس:بعد رد شعرها ورا ودنيهامبقاش بزاف وغيأدن لفجر براءة:تفوهات حاطة ايديها على فمها وحطات راسها على صدرو كتمخشش فيهاممممم باقي فيا نعاس بزاف انس:حط ايدو على شعرها وقالتعودي من الشيطان ونوضي وجدي راسك..مع 8 غنتحركو لمصلى وباك غيكون والواليد حتى هو خاص نكونو لتحت قبل براءة حركات راسها بحزن وناضت من حداه تنهد وهو متبعها بعينيه داخلة لدوش توضات وخرجات فيقة ووجها حميمر كيف عادتها فاش كتفيق والعينين مجبدين بالنعاس كانت كتبان كيوت بزاف مشات لساكها وجبدات عبايتها دارتها عليها وقادات فولارها وهي كتسمع الاذان كيأدن ناض هز صلايتو وصلايتها فرشوهم وقام انس الصلاة بصوت زوين خلا قلبها يرتاح دعاو الله من قلبهم وختمو صلاتهم دار عندها وجرها لاحضانو وقال كيخفف احساسو وكيخفف عليها حتى هي انس:انا معاك ديما براءة:دورات ايدها عليه وقالتحتى انا عمرني نخليك حيدات كلشي وبقات غير ببيجامتها وشعرها مجموع كعكة مهملة جرها انس معاه لسرير وتخشاو فبعضياتهم معانقين ومساخينش ببعض انس داتو عينيه ونعس وهي فحضنو وهي بقات فيقة هزات لفون ديالو لي كان قريب ليها وفتحاتو على الكام وبدات كتصور وتصورو معاها وهو ناعس ودخلات لغالري كتقلب فالتصاور ملقاتش بزاف ديال تصاور ديالو من غير تصاور د عرسهم وفيديواتهم بدات كتشوف فيهم وكتزومي عليه كضحك غير بوحدها وفرحانة كتسترجع ذكريات عرسهم المتواضع حتى وصلا 6:30 حركاتو بشوية نوضاتو وقالت ببتسامة عريييضة براءة:صباحو نعاس انس:حط ايديه على عينيه وقالصباح نور براءة:حطات ايدها على شعرو كتحركها وقالتنوض احبيبي يلاه نوجدو راسنا انس:شاف فيها ببتسامةشنو غتوجدي نتي خليني غير انا نوجد براءة:ميقات فيه وقالتغنلبس حتى انا ونقاد راسي العيد هدا انس:ببتسامة وقف فاتجاه ماريوه حلو وجبد ساشي كبير نوعا ما ورجع جلس حداها وقاللبسي هادي عجباتني وخديتها ليك براءة:بعيون لامعة حلاتها وجبدات منها جلباب مخزانية بالاصفر باااارد ومطروزة بالاوان متناسقة ومفتوحة من جناب كانت جلباب مغربية وبلدية بلمسة عصرية شافت فيه باعجابزوينة بزااااااااف حمقاتني شكرا بزااااف انس:ببتسامة راحةالحمد لله ملي عجباتك.. اول عيد ليك ونتي مرتي واول عيد غندوزو وانا فرحان براءة:وقفات فوق السرير عنقاتو وقالتلهلا يخطيك علياااا حبيبي الله يخليك ليا عجباتها وطيرات ليها العقل خصوصا فاش شافتها بالفولار والبليغة ديالها بدلات وهي فرحانة كطفلة صغيييرة جابو ليها حويج العيد وهو كدلك بدل كيشوف فيها مرتاح وفرحان كيحمد الله ويشكرو فنفسو لبسات وتأنقات وقادات فولارها وكدلك بليغتها ورشات القليل من عطرها وقربات ليه كتقاد ليه كتاف الجلباب والكول د القميجة البيضاء فرحانة حتى كملو جراتو قدام الماريو ووقفو وهزات لفون ديالها وخدات ليهم صور كأنها من يد محترفين ما هي هوايتها بانو بحال شي مودلز بجوج ختارت وحدة ودارتها فليكرون وصيفطات ليه تصاور تحت طلبو وحطاتها بالشاشة الداخلية كمل لمساتو الاخيرة من تقيشرات بويض وبليغة فاسية وتعطر شاف فيها وقالت باعجاب براءة:انا لي خاصني نخبيك ميمكنش تخرج هكا انس:حط ايديه على كتافها وقالزيدي قدامي من البهلان براءة:بانزعاجكون غير بدلتي شي حاجة من غير هادي.. انس:كيضحك وهو كيتدوق غيرتها عليه وقالليوم نهار كبير عند الله لازم نلبسو افضل ما عندنا ونتعطرو دكشي علاش سكت ومقلت ليك والو.. وزيدي قبل ما ندير بناقص ونقولك لبسي شي حاجة اخرة شاف فيها بعيون لامعةديري خاتمك متحيديهش سكتات ومعاوداتهاش معاه وجبدات الخاتم من السلسال لي مكيخطاش عنقها دارتو فايدها فرحانة قبل يديها بزوج وقال انس:فاش نمشيو لمصلى بقاي حدا ماماك والوالدة متبعديش باش نرجعو كاملين ومنبقاش مشطون عليك صافيحركات راسها بالايجاب وقبل جبينها بحب وشاف فيها ببتسامةمبروك العيد هه براءة:ضربات جبهتها بلطف وحركات راسها بالنفي وقالتنسيييييت هه..علينا وعليك ا حبيبي وكل عام ونت راجلي وحبيبي انس:امييين..شبك يدو مع يديهمشينا براءة:ببتسامةمشينا نزلو ببتسامة على محياهم والسر طالع على براءة سبحان الله وجها منور والبسمة زادتها جمال على جمال...اما انس بصلاتو وقربو من الله وجهو ساطع بنور جميييل اعطاه هالة من الجمال الغير طبيعي والهيبة...نزلو وصبحو واكيد باركو ليهم العيد جلسو حدا بعض وشريفة وحسنية كيحطو فالفطور بقمصان جوهرة ونسرين كدلك الكل لابس احسن ما عندو والكل فرحان بهاد اليوم الميمون والعظيم والامداح مطلوق فالدار بصوت مسموع ولكن مزيدش عن الحد حتى يوصل عند جيران ناضت نسرين بركات وسطهم وهزات الفون ديالها دارت سيلفي ليهم ب 3 وقالت نسرين:اححح الزين عندنا فالعائلة غير مشتت انس:ضرها لقرفادتهاتغعدي من حداية نسرين:عنقات براءة وقالتنت لي حيد خليني نتصور مع مرت خويا براءة:خدات من عندها الفون كضحك وقالت بشغباري نتصورو.. جبدات الفون ديالها لي كان من نوع ايفون اكس اس خداه ليها باها فاش نجحات فالباك من قداتو بورطري وبدات كتعوج هي ونسرين وجمعو شفايفهم ويتصورو وهكاك بقاو حتى جات شريفة وحسنية وخداو معاهم حتى هما صور تذكارية...7:45 جالسين كيشوفو فالتصاور ديالهم بعدما صيفطاتهم ليها تسمع صوت صونيط د الباب وقف انس ونزل حل لباب ببتسامة قبل ايد باه وسلم على عبد الرحيم لي غير شافو عقدهم وهربات ليه الضحكة وكانو حتى خوتو سلم عليهم وباركو لبعض العيد دخلو وتنهد حاير مع نسيبو بقا للحظات وسد الباب وتبعهم لقاهم جالسين جميع براءة وسط واليديها ونسرين معنقا باها وكيضحك مع خوتو لخرين وهو جلس بعيييد عليهم كيشوف ساهي وعقلو كيدور فشي حويج كيخليو قلبو يتزير ونفسو تضياق وهادشي لاحضاتو براءة لي محيداتش عينيها عليه قلبها ما مرتاحش وحسات بالضيق معارفاش علاش لكن شوفتو هكاك طيحات عليها الضيم وجابت البكية دورات عينيها لجهة لي كيشوف فيها وبلعات ريقها وجبدات الفون ديالها وكتبات ليه مساج بدون ما ينتابه باها لانو مشغول فالهدرة والفطور والضحك مع صاحبو وولادو نسرين:بعصبية وتحت سنانهاحتى نتي ما سوقكش فالبنت وا تكمشي وبعدي منها راني عارفاك علاش مطوية سكتات نسرين عاقدة حجبانها معاوداتش تكلمات فحين انس شاف فيها بعينيه وايديه تحت دقنو عاقد حجبانو وهي فهمات اش بغا يوصل ليها ونزلات عينيها رافضة الفكرة كلها عم الصمت بيناتهم حتى دخلو الوالدين ديالهم وعلنو بلي غيتوجهو لمصلى فهاد الاثناء الكل ناض ولبسو بلاغيهم والا سلوى لي قالت بلي مغتمشيش معاهم وخلاوها وراهم وطلبات منها مها تجمع الدار باش غير يجيو يطلعو لسطح نيشان ميبقاوش حتى يسخن لحال ودكشي لي كان رجال متقدمين وبراءة فجنب مها غادا وعقلها مكينش معاهم عيات تهدر معاها مها ومسمعاتهاش حتى حركاتها شافت فيها وقالت كانها كانت فعالم تاني براءة:ها نعم شريفة:وصلنا ابنتي حركات راسها ومشات معاهم فحين الرجال توجهو لمكان المخصص ليهم وحددو بلي غيتلاقاو فنفس البلاصة باش يمشيو مجموعين لدار...بعد مدة زمنية ختمو الصلاة والناس كانو خارجين كأنهم في الحج كان منظر مهياب وكيفرح برؤية الناس بأعداد غفيرة خارجة من المصلى لابسة افضل معندها ومتعطرة بروائح زكية تلاقاو ورجعو لدار وهما ضاحكين ولي تلاقا معاهم يسلم ويبارك ليهم لعيد وانس عينيه غير عليها وهو ما مرتاحش قرب بدون ما يتير انتباههم ليه وحط ايدو على ضهرها حتى قفزات وقال انس:مالك اعمري شعندك براءة:شافت فيه ببتسامةوالو احبيبي مكين حتى حاجة انس:متأكدة براءة:حركات راسها بالايجاب وقالتانس شاف فيها بدون ما يتكلم وقالتمتبقاش عنيف مع سلوى شد ليها الخاطر والى دارت شي حاجة دير راسك مشفتيش ولا مسمعتيش..بلعات ريقها وقالت بخفوتمبغيتش تكون حساسية بيني وبينها براءة:بترجي وهي عارفاه اش كيقصدعفاك ا انس مبغيتش نصدم بابا مبقا قد ما فات خبيناه عام قادرين نخبيوه غير صبر عفاك انس:احنا غنشوفو كلامك فين غيوصلنا شافت فباها وحميد لي مشغولين مع جيران وكدلك شريفة وحسنية ونسرين لي كيهدرو مع جاراتهم وجراتو حتى نزل عندها وقبلات خدو بسرعة كضحك وقالت براءة:غيخرجنا فحيط عارفة ولكن لاهما هكاك ولا نصدمو ويسخط عليا .... -توادعو وطلعو لدار بدلو ولبسو غنيدرات لروينة لقاو سلوى فالسطح معمرة الما وموجدة لماسالسكاكين وكلشي وجالسة بقات براءة ونسرين لتحت وانس طلع يبدل باش يدبح حتى حسات بالفون كيصوني جوبات قدام نسرين قال ليها حويجها باقين عندو فالبيت تصيفط نسرين تنزلهم هو غيمشي مع خوتو وعبد الرحيم يجيبو الخرفان وقال ليها بلي الخروف ديالهم حتى هو كين لان فاش كيتزوج الشخص لازم يشري الاضحية ديالو هو والزوجة ديالو لانه اصبح رب اسرة ضحكات واكدات عليه يوريه ليها فاش يطلعو لسطح ودكشي لي كان دخلات هي ونسرين لبيتو حيدات جلابتها ولبسات قميص جوهرة خفيف بالراندة لاحت عليها شال وتبتاتو باش ما يتحلش ويبان شعرها وتمشات كتحس بوجيعات تحتها سمعات صداع وانس كيغوت على خوه باش يشد مزيان وميزيرش الضحية من كرشو طلعو الحوالا واحد مور التاني وفكل مرة انس مضارب مع خوتو جاب ليها الضحك وقالت براءة:مالو غير كيغوت اويلي هه نسرين:كضحككل عام هكاك غير ولفي مزال مشفتي والو ضحكو وخرجو من بيتو فاش سمعو الحس تقطع والغوات جاي من سطح طلعو كيهدرو وشادين الحديث وكل وحدة شادة الهاتف ديالها فايديها لقاو السلام وجلسو بعادات مجمعين فحين شريفة وحسنية واقفين على اهبة الاستعداد لتكراط الدم وما يليه...وسلوى كتسيلفا راسها ومع خوتها صغار وتصور فالاضحية خرجو الحولي الاول كان ديال حميد وقف فجنب انس شاد الموس وراه فحين انس شد الخروف من رجليه وبسمل ورفعو باش يطيح وتبتوه خوتو لي كيتعلمو حتى هما وخاشيين راسهم حط ايدو على عنقو ونزل حدا ودنيه وهو كيحرك ايدو على عنق الخروف وقال بصوت هادئ مسموع نوعا ما اعوذ بالله من الشيطان الرجيم بسم الله الذي لا يضر مع اسمه شيء في الارض ولا في السماء وهو السميع العليم قالها وكررها مرات عدة حتى استكان الخروف واصبح خاضع كليا بعدو دراري وتقدم حميد فايدو سكين حاد للذبح قال بسم الله ودوز على الخروف وللاسف عدب الخروف في الدبح سكت انس بدون ما يعلق على طريقتو وهو عاض على شفايفو بغضب نوعا ما وبعد على الخروف مخليه كيتركل فحين براءة خشات وجها بين يديها كتبكي مكتقدرش تشوف الحولي كيتدبح وهادي اول مرة تحضر لمراسم الذبح....تقدمو النسا ومعاهم سلوى كيكرطو الدم ويخويو الماء على الارض باش ما يلصقش وانس كيجرو من على الدم باش تبقا بطانتو نقية لانه فقرارة نفسو الاضحية شيء مقدس ولازم تبقا اي حاجة خاصة بيه نقية ومتوسخش باش تبقا بطانتو نقية لانه فقرارة نفسو الاضحية شيء مقدس ولازم تبقا اي حاجة خاصة بيه نقية ومتوسخش....بعد لحظات سكن جسد الاضحية وهزوه علقوه وانس هز سكين صغير دارو فالما غسلو وتوجه للاضحية مركز معاها وباحترافية كملها بدون ولا تقب ولا خدش فالجثة د الاضحية سالا وجابو الخروف التاني ديال عائلة براءة ولي كان حتى هو صردي وكبير انس شاف فبراءة كيضحك وهو كيدوز ايدو على عنق الخروف وكيشوف فيه مبتاسم شريفة:جابت ليها الضحكوالله يا بنيتي الى كنحس بيك بعد المرات عندك 5 سنين الكل ضحك موافق على كلامها فحين حميد قاطعهم حميد:شاد الحولي وبدا كيغلب عليه وقالانس دوز هدا حتى تجيب لاخر وخليها دير لي بغات فيه انس:ابتسم انس بالرغم من انه عارف لاش قال هكاك الا انه عاونو بدون ما يعرف وقالوخا الواليد بنفس الطريقة طيح الحولي وستكان ودوز عليه عبد الرحيم بعدما بسمل وسلخوه وخواوه وتكلفات شريفة وبراءة لي كانت كتنخصص مقادراش تحبس دموعها حتى خرجو الخروف الاخير ولي كان تحت اسم براءة وانس ولي كان صردي وكيف بغاه هو وبالمواصفات لي قالت براءة وما قنعو حتى شحف عبد الرحيم وندمو علاش قبل ياخد ليه الحولي خرجو وشاف فبراءة لي عينيها لمعو وقالت بصوت خفيف براءة:شحال زوين شريفة:قربات لودن بنتها وقالت باعجابالحولي لي خداه راجلك هو هدا تبارك الله كفما كيعجبكابتسمت وشافت فيه انس:عيط ليها تمشي عندو وتقدماتاجي براءة:وقفات حداه وقالتتبارك الله انس:شد ايديها وحطها على جبهتو وهي كضحك عاجبها الحالكيف جاك قبلات رأسو والخروف هاااادئ وفسكووون تااام بعدات وعينين الخروف تبعوها فاش بعدات طلق صوتو كأنه مساخيش بيها تبعد وتنفسو تزاد قرب انس بنفس طريقتو بالرغم من انه ملقاش معاه صعوبة وقال اعوذ بالله من الشيطان الرجيم بسم الله الذي لا يضر باسمه شيء وهو والسميع العليم عادها عدة مرات حتى رجع الخروف فهدووء وسكينة خدا من عند خوه السكين وكبر ودوز عليه تدويزة وحدة ابتسم وشاف فبراءة لي كانو عينيها عامرين دموع معلقين فالخروف وشادة الفون فايديها كتصورو فيديو باش يبقى ذكرة عندها وعطات الفون لنسرين تكمل التصوار ومشات جلسات حاسة بالحريق تحتها.. داز الوقت وانس كمل دكشي لي كان كيدير وخلا لي بقا لعيالات تكلفو بيه نزل لبيتو لقاها حاطة ليه لحويج لي يلبس وموجدة ليه الدوش ابتسم وحيد لي عليه نيشان لدوش وكدلك وعبد الرحيم نزل لدارو باش يدوش ويبدل وعاد يرجع باش يتغداو جميع...داز يوم العيد فجو مليييء بالمرح وبراءة لي بقاو شادين فيها خصوصا رضى وصلاح الدين اما سلوى شادة الفون ديالها وجالسة مكونيكطية..تغداو وجلسو مع بعض حتى فصلو الحولي وكل واحد مشا لدارو يوجد عشاه... تاني_أيام_العيد جالسة براءة فبيتها كيف العادة كتشوف تصاورها مع انس حتى صونا ليها دوزات لابيل وجاوبات ببتسامة بعد السؤال على الحال والاحوال سولها كيف بقات من الحريق لي تشكات منو طمئناتو بلي نقص بزاف...حتى دخلات مها عندها وجها صفر شافت فيها براءة باستغراب ووجه مها لا يبشر بالخير وقالت براءة:مالك ا ماما شريفة:دارت ليها حركة بايدها باش تقطع ودكشي لي كان عتادرات منو وقطعات عاد قالتعرفتي شكون جاي عندنا ليوم براءة:حركات راسها بالنفيلا شريفة:عمك ومرتو ولادو وراجل بنتو براءة:عادي مالك خيفة هكا مالهم اول مرة غيجيو مرحبا بيهم شريفة:جلسات فاشلة حدا بنتها وقالتراه جايين على اساس يهدرو فيك لولدهم لي برا براءة:طلقات الفون لي فايدها وقالت وجها مخطوف فيه لون كترعد.. نزلو دموعهالا ا ماما عفاك هدري معاه ديري شي حاحة راني مزوجة وعندي راجلي شريفة:بحزنعييت ابنتي منهدر معاه وهو لا بغا يسمع ليا غيشهمني هاد الراجل..هانتي لبسي راه جاي يهدر معاك ويكون خير شدات فيها براءة بخوف وتوتر وطمأنتها امها لي جابت ليها عباية لبساتها ودارت درتها وجلسات شادة لفون كتلعب بيه حتى عيطات ليه شريفة ودخلو بزوج جلس بجنبها مبتاسم وقال عبد الرحيم:بفرحةبغيتك توجدي راسك ابنتي ليوم جايين دار عمك باش يخطبوك لولدهم براءة:زيرات على لفون حتى تحل ودازت لابيل لآخر ابيل هدرات معاها ولي لسوء الحظ كانت لأنس وقالتمبغيتش نتزوج دبا حتى نكمل قرايتي ونخدم عاد نفكر فالزواج عبد الرحيم:البنت ابنتي مهما قرات وعلات فالاخير غترجع لجناح راجلها ودارها وزيدون علي مغيحبسكش على قرايتك براءة:شافت فيه بتردد وقالت بخوف وتوترحتى انس مكانش غيحبسني على قرايتي ا بابا عبد الرحيم:عقد حجبانو وقالهداك ميصلاحش ليك وانا عارف مصلاحتك فين ولد عمك هو لي يستاهلك وخيرنا ميديه غيرنا شريفة:ا عبد الرحيم الله يهديك واش نت لي غتزوج خلي لبنت تقرر شكون بغات وشكون ما بغات وعلي انا مبغيتوش ليها قلبي مكيرتاحش ليه..وكيقولك بعد من دمك لا يطليك مبغيناش ندمو من بعد وعندنا غير عوينة وحدة باش كنشوفو عبد الرحيم:بحدةنتي دخلي سوق راسك يا هاد المراة وخليني مني لبنتي انا عارف مصلاحتها فين كينة اولد عمها هو لي غتدي براءة:بتمرد وصوت قريب للبكاءمبغييتش مغنتزوجوش وخا يبقا غير هو على وجه الارض الطرف_لاخر عند انس حاط لفون على ودنو كيسمع الحديث لي بيناتهم وصدرو كيطلع وينزل ووجهو ولا حمر وقف من بلاصتو شاد الفون ومزال كيسمع فحديثهم حتى تلاقا مع مو عند باب بيتو جاية عندو بمجرد ما شافتو هكاك عرفات شي مصيبة واقعة حبساتو وقالت حسنية:مالك اوليدي فين غادي انس:بحدة وعينيه حمرين عروق ايدو بارزينحيدي الوالدة من قدامي حسنية:بخوف فين غادي معامن مضارب انس:دار سبيكر وخلا حتى مو تسمع الخصام لي دير بين عبد الرحيم وبراءة وقال بغضبغنمشي نفك هاد الروينة ونفركع هاد الرمانة حسنية:شداتو من يدو وجراتو البيت كترضي عليه وقالتالله يرضي عليك اولدي لعن الشيطان وخدم عقلك كلشي كيتحل بالعقل خلي حتى نشوفو شنو غدير براءة وشريفة وديك الساعة الى متراجعش دخل نت ولكن متصدمش باها فيها انس:بغضبعام هادي وانا كنقولها خليني نهدر معاه مكتسمعش وانا كي الحمار تابعها فهبالها حتى ولاو يجيو فيها الخطاب وهي على ذمتي حسنية:لعن الشيطان اولدي..هي معليها والو خيفة من باها و... سكتات فاش سمعات صوت الغوات وبراءة كتبكي من الفون انس بدون ما يهدر خرج كيجري وخا حاولات حسنية تمنعو لكن مقدراتش وهو عارف بلي ضربها بمجرد ما وصل عند الباب تسمع لخبيط فالباب والغوات حل عليه انس وهو شاعل عينيه كيطلقو شرار اما عبد رحيم بمجرد ما شافو شنق عليه وبدا كيغوت ويعير فيه وبراءة وراه كتبكي ووجها حمر مطراسيين ايديه فوجها كتحرك راسها بالنفي بمعنى متقول ليه والو عبد الرحيم:باغي ضحك ليا على بنتي اولد الحرام ها هدر الكلب بقات ليك غير بنتييي انس:عض على فكو بغضب قاتل وقال بصوت منخفض ولكن كبين انه واصل لحدو ومحكم فراسو بززدخل وخلينا نهدرو الغوات معندو ما يجيب من غير الشوهة لبنتك دخل حميد:خارج حافي القدمين مخلوع ومعارف اش واقع وكدلك نازلة حسنية ونسرين ودراري وسلوى لي كتفرج من بعيد بشماتةاش كين شواقع هنا حسنية:وهي عند بالها بلي عرفسي عبد الرحيم دخل لدار وخلينا نتفاهمو بالعقل لولاد ما عليهم والو حنا لي انس:خرج عينيه فمو باش تسكت وقال مقاطع كلامها بحدة وغضبعبد الرحيم دخل خلينا نهدرو الى كان شي غوات نغوتوه لداخل مكين لاش نسمعوه لجيران عبد الرحيم:شاد انس من ياقتو ووجهو حمر كيغوتوالله يلعن بووووك على بو جيران فرق عليك بنتيييي ومتبقاش دور بيها ولا والله تا ندعييييك شداتهم حسنية ونسرين دخلوهم لداخل وبقا انس وعبد الرحيم فالخارج عبد الرحيم كيغوت وحميد زايد ليه فيه وانس على اعصابو مبقاش قادر يصبر ودخل مخليهم وراه وهو على حافة اخر درة من الصبر حسنية:حميد دخل صاحبك ودخل خلينا نتفاهموشافت فعبد الرحيم وقالت بعصبيةالغوات معندو باش يفيد كلنا كنعرفو نغوتو ولكن ماشي كلنا كنعرفو نهضرو بالعقل بحال هاد الضروف دخلات مخلياهم بزوج برا وحميد كيستفسر من عند عبد الرحيم لي قال ليه شنو شاف فتيليفونها الصور لي تصورات معاه نهار العيدودخل حتى هو شاعل نيشان لانس لي كان جالس كيحرك رجليه بعصبية وكيشوف فبراءة لي مخشية فنسرين وكتبكي وشريفة لي سخفانة وكتعاود لحسنية شنو دار ليها والعصا لي ضربها انس حس براسو كيغلي من لداخل حس بالعافية شاعلة فيه وهو كيسمع لشريفة وعينيه ضلامو مبقا كيشوف والو من قدامو ما حس غير بحميد صرفقو بكل جهدو حتى دار وجهو وبراءة شهقات بغات تنوض عندو شداتها نسرينحابساها وقال كيغوت ومخرج عينيه حميد:بنت صاحبي اولد الحراممم هي لي بانت ليك من دون لبنات كاملين انس:وقف بعصبية وقال حادر صوتو احتراما لباه بالرغم من عصبيتوبراءة معمرني فكرت نقيسها فالحرام ولا حتى نطول فيها الشوفة حسنية:وقف عليه باغي يعاود يصرفقو وحبساتو حسنية وقالت مخرجة نيابهاعبد الرحيم ولدي وانا عارفاه وماشي ديال دكشي لي كتقول فيه عبد الرحيم:جبد الفون من جيبو وتوجه لعند براءة وغوت عليها حتى قفزات وقالحلييه براءة:شداتو كترعد من عندو وقالت بترجي:بابا والله انس مدار والو حن عبد الرحيم:صرفقها وقالسكتيي من سمعش حسك مزال مساليت ليك نتي انس:بغضب توجه عندو وجرو من عليها تقابل معاه وقال غضب شديدالى عاودتي حطيتي عليها يدك هديك الساعة غيكون حسابك معايا براءة:شادة حنكها وكتبكي قالتانس عفاك غير سكت متزيدش تكبر المشكيل سلوى:بشر وشماتة قالت وهي كتمسكنبغيت نقول شي حاجة وخفتكلشي دور ليها وجهو من غير انس لي كيشوف فبراءة وكيطمنها بعينيه حميد:كيشوف بكره فأنسقولي متخافيش مكينش لي يمسك محدي حي سلوى:ببراءة مصطنعة قالت وهي كطلق سمهاانس كيبغي براءة من شحال هادي وحتى براءة وتأكدت شحال هادي ملي شفتهم فالدروج عبد الرحيم:خرج عينيه وقال بغضب باش تكمل كلامهاكمليييي حسنية:بالغواتسلواااا براءة:كترعد بالخوف ودموعها على خدها وقالت كتستنجد بيه انس انس:قرب لختو ببرود شاف فيها ودار ليها اشارة بايدو تسكت ومتخافش وقال وعينيه على سلوى لي بلعات ريقهاكملي شنو شفتي سلوى:بتعثر في الكلامشفتكم بزوج فوضع ماشي هو هداك عبد الرحيم بدون ما يتسنا كتر طار على بنتو براءة وكيسب ويلعن فيها وهي كتبكي ومخبية وجها كتسنا الضربة توصل ليها وعلى لسانها كدوب كدوووب..الخ طار انس من حدا باه وجر براءة وراه وقال مخرج فيهم عينيه كاملين وصدرو كيطلع وينزل ضرب الطابلة برجلو حتى تقلبات انس:اقسم برب الكعبة ويقيسها شي واحد حتى ندفنو فبلاصتو ولو يكون باها لي والدها....شاف فيها وقال حاط ايدو على خدها وهو كيترعد بالعصابسيري لبيتي وسدي عليك متنزليش حتى نعيط عليك.. براءة:بقات لاسقة فيه وكتبكي وكتقوللا منخليكش منخليكش بوحدك... انس:بعصبية وهو حاس براسو غينفاجر قال بالغواتنسرييين ديها من هنا عبد الرحيم:اجي لهنا..اجي لهنا ا بنت الحرام باغا تشوهيني أنس:قرب ليه بانفلات اعصاب وقال بعصبيةعلااش غتشوهك اش دارت هاد براءة حتى نهامل معاها هكاا اش داارت شريفة:بالغوات قاطعات عبد الرحيم وهي منهارة كلياباراااكاااا دعيتك لله..دعيييتك للله يا عبد الرحيم بعد منها اش باغي عندهااا اش من صغرها ونت كتحركها كي بغيتي وحتى فكبرها عقدتيها فحياتها ومرضتيها فيها اش باغي عندها مزال واقف ليها حتى ففرحتها الله ياخد فيك الحق عبد الرحيم:تقابل معاها وقال بالغواتكوووون ولدتي ليااا الولد كون راني هاني ومنحط ايدي على حد ميدلني حد منوصل لهاد الماصل حميد:جر عبد الرحيم على شريفة..شاف فأنس بغضبعجبك هادشي لي وصلتينا ليه سير الله يلغيها ليك الله يعطيك مصيبة يا ولد الحرام انس:كيشوف فباه بحرقة وقال كيدافع على راسو ويديه مزيرهممدرت حتى حاجة خيبة راني تربيتك براءة:شافت فحميد وقالت بترجي كمحاولة منها انها دافع عليهعمي انس مداير والو والله وسلوى كتكدب معمرو قرب ليا انس بغا يجرها عبد الرحيم لقا انس فوجهو دفعو بعنف وقال محدروتقيسها نفنيك من الدنيا.... بغات تهدر حبسها وغوت عليها باش طلع وشاف فباه بغضب وجهو حمر وعروق يديه بارزين جامع يديه على شكل لكمة وقال بنبرة خشنة وحادة بصوت مرتفع وعينيه فعينين باهعلاااااش كتعاملني هكا واش انا ماشي ولدكبحرقةغير هما لي ولادك ا با مدرت ليك حتى حاجة خيبة طول عمري حادر الراس وكنسمع ليك وخا فكل فرصة جاتك كتلوح عليا سمك...شنو درت ليك باش تعاملني هكاضرب الحيط بلكمة غاضبة وقال بالغوااتعلاااش الاب:بغضب كبير قاطعو وقال بالغواتولييييتيييي تهز عليييييااااا صوتتتتك اولد الحرااااام وليتي تغوت طوالو ليك رجلييين وتقادووو لكتاااف الله يلعن بوك الكلب..... الام:قربات لراجلها كتبكي وتزاوغ خيفة منو مقاطعة كلاموانا مزاااوكة فييييك الى مخليه خليييه غير يبرد ويجي يطلب السماحة ويبوس ليك راسك هدا ولدي وانا عارفاه ولدي اسي حميد الله يخلي ليك معز عليك..بتأكيد كأنها باغا توصل ليه شي حاجةولديييي وكبدتييي الاب:الغضب عما ليه العينين والشيطان لعب عليه دفعها حتى كانت غطيح وقال مخرج عينيه وتشاش كيخرج من فمودخليي سق راااسك ولا هزي عليا شطيطك وخرجي من دارييي الى زدتي كلمة وحدة ما نتي مرتي ما نا راجلك وغنسخط عليك ليوم الدين انس:جر مو وراه بعدما كالاها باش مطيحش ضرب الباب برجليه حتى تهرس وقال بالغواتعلااااش هادشيييي كاااملل اش درت ليك اعباد الله باش متحملنيش وتعاملني هكا واش انا عدوووك بحزن فنفس الوقت الغضب لاعب عليه حتى هو كيحاول يضبط اعصابو ويتحكم فنفسو على قدر المستطاع راني ولدك لحمك ودمك ا با الاب:قاطعو بحدة وهو هاز ايدو معارفش اش كيخرج من فموانا ماشي باااااك متبقاش تقول ليا بااا نت ولد زنا ولد الزنقة لي ولداتك لاحتك فطارو د زبل وخلاتك......نعت جيهة موهي لي جابتك انا عمرني بغيتك هز راسو بعينين جاحضين وابتسم وهو كيحاول يتحكم فالغصة لي فقلبو ويخبي ضعفو وبينو وبين راسو كيردد انت تقوى من انك طيح قدامهم الله فكتافك واقف معاك كون قوي وقال:نقدر نكون ولد الحرام ولا ولد الزنا كاع ولكن ماشي فأخلاقي ا سي حميد ونت ا سي عبد الرحيم براءة مرتي على سنة الله ورسوله صدمة ورا صدمة بالرغم من ان صدمة انس اكبر وجرحها اعمق الا انه تحكم فراسو وخبا ضعفو بينو وبين راسو شاف فعبد الرحيم بهيبة وخيلاء وقال انس:بتقة وهيبة خلات الكل كيشوف فيهبنتك ا سي عبد الرحيم حطيتها فعينيا وها مها تشهد عليا هزيتها بين رموش وكبرت بيها وعزيتها وعمرني فكرت نآديها..جيت عندك وطلبت منك نتزوجها 2 مرات ونت شنو ردكباستهزاء رفضتي ولكن القدر كان ليه قرار ورأي آخر براءة مكتابة لأنس ومكينش لي غيحيدها ليه...عندي ليك سؤال واحد وكنتمنى تجاوبني عليه بكل صدق...حدر عينيه وعاود هزهم فيه وقالواش بسبب هادشي رفضتي تزوجني بنتك عبد الرحيم:جلس فوق السداري ونوعا ما قلبو لان لانس وبقا فيه فيقو من سهوتو تأكيد انس والحاحو على سؤالو حرك راسو بالايجاب وحدرو بدون ما ينطق سكت انس وحرك راسو بالايجاب ببتسامة تمثل الاستهزاء بدون ما يرد شاف فيهم واحد واحد وقرب لمو لي كانت كتبكي وقال ببتسامة مقبل يديها وجبينها انس:كنتي الوالدة وغتبقاي الوالدة وهدوك خوتي معمرني نسمح فيكم الواجب ديالي جيهتكم غنبقا ديما كنفدو وانا فرحان مسحي دموعك ونساي هادشي لي وقع ليوم شاف فباه وسلوى لي حدرات عينيها بسرعةوخا بزاف د الحويج تبدلو علاقتي بيكم مغتبدلش والله يرحم ليك الوالدين على الخير لي درتي فيا نسددو بدمي الى قتضى الحال عتقتيني من الضياع الله يجعلها ففميزان حسناتك ويجعلها شفيعة ليك فيوم العرض... عنقاتو مو كتبكي فحضنو وخوتو بزوج عنقوه ومساخينش بيه وحتى هما كيبكيو بقا فيهم خوهم لي كان ديما معاهم فقرايتهم وحتى فاش كيحصلو كانو كيلقاوه معاهم..فهاد الاثناء فغرفة انس كانت براءة شادة على قلبها وكتبكي بهستيرية حتى خلعات نسرين وخرجات كتجري من البيت نزلات كتنهج نسرينبخوف كتنهجج ضربات فسلوى حتى كانت غطيح وقالت بدون ما تشوف فيها:انس معرفتش مال براءة كتبكي غتسخف بالبكا خلعاتني معرفتش شنو ندير ليها قبل راس مو وناض من حداهم فاتجاه بيتو بدون ما يبرر لشي واحد بغات تنوض شريفة حبسها عبد الرحيم نترات ايدها من ايدو وبعدات عليه فحين انس طلع كيجري بدل درجة كينقز 3 حتى وصل دخل لقاها على وضعيتها وكتبكي وتكحب حتى تجرح حلقها وولا كيخرج دم قرب ليها خايف حيد ليها الفولار والبينوار لي لابسة وقال كيسكت فيها انس:جالس قدامها وكيمسح فدموعها وقالصافي ششش كلشي تحل مكين والو كلشي عرف وحتى واحد مقال شي حاجة صافي انا معاك متخافيش براءة:حركات راسها بالنفي وقالت كتشهق بالبكاقلبي كيغلي ا انس كنحس بيه شاعلة فيه العافية حاسة بلي كينة شي حاجة خانقاني انس:بقا كيشوف فيها للحظات وجرها لاحضانو قبل ما يضعاف ويقول ليها شنو وقع لتحت وقال مكابرمكين والو تهدني ششش غتمرضي صافي شوفي جرحتي حلقكناض جاب كلينيكس مسحات بيه وقالبراكة من لبكا حنى بزوج دبا وانشاء الله غنكونو مرتاحين من هنا لقدام براءة:شافت فيه وقالت حاطة ايدها على خدودوشنو وقع لتحت كنحس بيك ماشي هو هداك انس:قبل جبينها وقالموقع والو خوي راسك..دبا كلشي عرف شنو بيني وبينك وتهنينا من هاد المنامة الحمد لله..غتمشي معاهم حتى نلقا شي حل ونمشيو لدارنا انس:قبل عنقها وقال بتعبديري دكشي لي قلت ليك الله يرضي عليك مبقاش بزاف وغنكونو بجوج بالخاطر ولا بزز بدون ما تجاوبو وقفات خلاتو كيشوف فيها معارفها شنو غدير حتى بانت ليه خارجة من البيت تبعها باغي يستفسر منها مجاوباتوش حدها شدات فايديه وكملات طريقها حتى نزلات لتحت دورات وجها بيناتهم واحد بواحد الكل ساهي وكيخمم وكسرت لحظاتهم بصوتها ضعيف وقالت بصوت خافت متعب براءة:بابا شاف فيها وملامح الحزن ترسمو على وجهو وهو كيشوف فعينيها منفوخين ووجها حمر وشعر لصق على جبهتها بالعرق وحالتها تشفي اما هي كملات كلامها وقالتباغي تزوجني بعلي ياك..قالت بصوت مخنوق بالبكابشنو فايت انس هم ولا هو حيت عايش فالخارج وخدام مزيان وعندو دارو هنا ولهيه وطموبيلتو ياك..هداك لي فضلتيه على راجلي شماتة ومكيسواش تخنقات بالبكا وكملات كلامها بضعف وانس شاد فيها وحادر راسو بأسىكان..شهقات بالبكا وسكتات كتشوف فمها وباها وكملاتكان باغي يتعدا عليا وانا بنت 14 عام فدار جدة مها ضربات جنابها ووباها طاح على طولتو مصدوم اما حسنية شافت فيه بشماتة وتشفي والباقي كلهم مصدومين اما انس حسات بيه زير على يديها وصدرو كيطلع وينزل بعنف وتصلبو ملامح وجهو ربتات على ايدو كتهدؤو وكملات براءة:والى متقتيش بيا سول جدة عارفة كلشي وهي لي فكاتني منو ومقالتهاش ليك باش متخسروش بعضياتكم وقالت ليا بلي غير كان كيلعب معايا...هزات ايدها لي مشابكة ايدو وقالت بتمرد وحدة غضبوراجلي لي نت رفضتيه صاني وصان شرفك عام وهو مزوج بيا بالشرع والقانون شافت فسلوى لي حدرات راسهاعمرو قاسني ولا قلل حياه عليا كان ديما حاطني فعينيه ومحتارمني وكان باغي يعاود يهدر معاك ويصارحك وانا لي كنت كنحبسو...سكتات كتاخد نفسها وكملات بثقةغنبقا مع راجلي وفينما كان غنكون معاه وهدا اخر كلام عندي...وقالت بانكساركنتي باغي الولد وجيتك انانزلو دموعها وقالتديرني بحالا عمرني جيت لدنيا بعد كلامها الكل دار كيشوف فعبد الرحيم لي غير ساكت وكيشوف قدامو ومعلق بحتى كلمة مزال الصدمة لاعبة عليه وكلامها زاد على ما بيه فحين انس شاف فيها وقال مخبي غيرتو وعصبيتو ومزير على راسو باش ميديرش شي حاجة وفبالو حاجة وحدة نهار يطيح فايديه غيقتلو انس:عتادري لباك براءة:شافت فيه وقالتمدرت حتى حاجة نعتادر عليها الى كان شي واحد خاصو يعتادر هو هما لي ضلمونا كتنعت بصبعها ليهم انس:حرك راسو وقال بهدوءكيبقا باك لي ضرب عليك تمارة عتادري براءة:حركات راسها وقالتكان ديما كيحركني كيف بغا وانا غير كنسمع اختيار مساري الدراسي هو لي تكلف بيه مستقبلي هو لي ختارو وانا معمرو سولني شنو باغا وشنو مباغاش كملات بضحكة مستهزئةحتى من الراجل لي غنتربط بيه حياتي كلها ختارو وكان باغي يرميني لجهنم شافت فيه وقالتولك لا ا سي عبد الرحيم القدر كان ليه رأي اخر وضربت ليك كلشي فعرض الحائط انس:براءة براءة:بغصة كان غير كيجي وكيفرض عليا ويأمرني بحال شي خماس عندو مكيسوا والو..بإصرارمغنطلبهاش مدرت حتى حاجة باش نطلب عليها السماحة ويأمرني بحال شي خماس عندو مكيسوا والو..بإصرارمغنطلبهاس مدرت حتى حاجة باش نطلب عليها السماحة دارت غادا راجعة لبيتو وشدها من ايدها بغا يهدر وهي تحرك راسها بالنفي لانها مغترجعش فكلامها وقفها شاد فايدها وقال بجدية بملامح حادة انس:كيشوف فيهم واحد واحد وبجدية قالليوم اخر نهار غيكون عندنا فهاد الدار..انا ومرتي غنستقرو بعاد على هنا حسنية:وهي كتبكيصافي اوليدي سمحتي فميمتك وشكون كان ليا فهاد دار من غيرك انس:شاف فيها وقالمرحبا بيك الوالدة عندي فاي وقت نتي ونسرين وصلاح ورضى...من الاحسن نخوي هاد الدارقال برسمية وهو كيشوف فحميد لي حادر راسوسي حميد الله يكتر خيرك على هديك 26 عام لي دوزتها عندك وانشاء الله نعوضك عليها بقا كيشوف فيه حميد معارف ما يقول وحدر راسو جر معاه مرتو وتم غادي حتى سمع صوت هاتف عبد الرحيم لي كان طايح فالارض هزاتو شريفة وقالت بحقد وكره وهي كتمد ليه الهاتف شريفة:خوك عبد الرحيم:بقا كيشوق فيه للحظات وقالخليه يصوني تم مباغي نهدر مع حد شريفة:غيكونو وصلو انس:وقف عليها وقال عاقد حجبانو وقال بنبرة خشنة يملؤها الغضبفين وصلو حركات شريفة راسها بالايجاب بسرعة دار بخطوات سراع خارج من الدار عيات براءة تغوت عليه لكن مسمعش ليها وحدرها من انها تخرج تبعوه غير خوتو لولاد... فنفس اللحظة وقف عليهم انس سول على علي لي كان كيضحك وهاز الورد فايديه... بمجرد ما جاوبو عطاه لكمة لوجهو طيحو للارض بدون ما يهدر تعالات الاصوات والغوات ديال ماماه وختو وعاود و برجلو لكرشو حتى كحب الدم ونزل هزو من ياقتو وزادو لكمة لوجه بدون ما يهدر ولا يتكلم تقدم راجل ختو باغي يفك دفعو انس وهز صبعو فوجهو وقال انس:تقرب متلوم غير راسك بعد عليه وخلاه منو ليه اما مو كتغوت هي وختو فحين باه هاز الفزن كيترعد يهدر مع خوه...خرجو اهل انس كيفكو فيه لكن علي مكانش من العجزين رد دقتو لكن خوا ليها انس مستغل انه ممركزش 100بسبب الضربات لي عطاه بقا كيضرب فيه حتى فشلو وخلاه كلو دمايات حتى واحد مقدر يجرو من عليه دخلو دراري ولاد دربهم تحاماو عليه وبزز باش جروه من فوقو مزال ما برد وهو كيشوفو مليوح فالارض ومقادر حتى يهدر انس:نفض من عليه يدين دراري عاقد حجبانو وقرب ليه جلس قرفصاء وقالايديك نقطعهم ليك عينيك نحيدهم من بلاصتهم الى شفتي فمرتي تاني مرة دفل عليه ورجع داخل لدراهم لقاها عند الباب شدها من ايدها جرها معاه صدرو كيطلع وينزل مزال متسرطات ليه دخلو لبيت ترمات فحضنو وقالت بخوف كتقلب فيه براءة:مفيك والو ياك مقاصكش انس:حرك راسو وقاللا.. في_الاسفل محمد:اخ عبد الرحيم كيغوتشكون هداا واش بغا عند ولدي ليوم نديه فين يتربا عبد الرحيم:قرب ليه ودفل على ولدو وقالهداك نسيبي راجل بنتي والى ما مشيتيش من هنا انا لي غنديكم كاملين فين ترباو خصوصا هاد المسخ ديال ولدك عبد الرحيم:كي سمعتي من ليوم ما نا خوك ما نت خويا البلاصة لي تعمرها نت نخويها انا زوجة محمد:بالغوات وهي شادة ولدهاواش نتوما معديين على ولدي ومزال كتهدرو الحيوانات الله يعطيكم مصيبة باغين ترزيوني فولديي شريفة:بغضبتعطاك نتي وتريكتك يا الحيوانة هي جري خنزك وديه من هنا منبقاش نشوف كمارتكم نعتات لعليدرنا بوجه العشرة والعائلة اما نوريه شريفة بنت الشرقاوية اش كتسوا ا سعدية سعدية:بدهشةيااااااااك ا مرت لوسي هادشي كلو خرجتيه من فمك شريفة:قربات ليها مغددة وقالتالا بنتي الا براءة نقتل على قبلها ومنحنش ومزال نزيد لي ميعجبك الى مجمعتي زبلك وبعدتي علينا نتي وتريكتك محمد:شاف فخوه وقالهضر مع مرتك ا عبد الرحيم اش درنا ليكم حنا كاع باش تعاملونا هكا قدام الناس مدرتو بوجه خاوا مدرتو بوجه العشرة عبد الرحيم:سول الكلب ديال ولدك وسول مك اش كان غيوقع لبنتي وهي بنت 14 عام بسباب الكلب ديال ولدك....عطيني التيساااع بقا كيشوف فيه مصدوم وفالاخير تعاون هو وراجل بنتو على ولدو ودخلوه للوطو وتحركو من تم....رجعو جميع لدار حميد وكل واحد غارق فهمو فحين انس هدر مع مولات الدار لي كان كراها فاش تزوجو وطلب منها تسناه حتى يجيب ليها شي حاجة تلبسها من عند ختو ويمشيو..ودكشي لي كان رجع وفايدو جلابة بالطرز عطاها ليها لبساتها ونزلو بزوج وقفو عليهم شريفة:فين غادين انس:غنستقرو فالدار لي كريت دك نهار بين ما كملات الدار لي خدينا فالاصلاحات وغنتحولو ليها حسنية:بحزنبقا معانا عالاقل حتى تمشي لدارك نيشان علاش غتكري انس:خاص نمشيو الواليدة هنا ملينا حتى بلاصة ونتي عارفة كلشي براءة:مشات عندها عنقاتهاخالتي تقدري تمشي معانا الى بغيتي نتي و ماما حسنية:حركات راسها بالرفض وقالتمنقدرش نخرج من داري ابنتي شريفة:بحزنغتمشي براءة:شافت فيها ووحركات راسها بالايجاب بون متهدر مخلية غير دموعها شريفة:عنقاتها وقالت وهي كتصنع القوةتهلاي فراسك وفراجلك وسمعي لكلامو وانا غنبقا مرة مرة نجي عندك نزورك عنقاتها برائة كتبكي فحضنها ما تفارقو من احضان بعض غير بزز وقالت برائة:وخا ا ماما..بغيت وراقية د لافاك ولا كارط شريفة:حركات راسها وقالتوخا ا بنتي انجيبهم ليك هما ودهازك وحويجكهز عبد الرحيم عينيه فأنس بندم باغي يهضر ولكن عاود حدرهم مقادرش يهدر ولا يخرج شي كلمة انس:سيري معاها ا براءة حركات راسها ومشات مع مها معنقاها دخلو لدار وطلعو لبيتها كيجمعو اي حاجة كتخصها بدموعهم بزوج الام مساخيا بنتها وبرائة مساخية تبعد على مها كملو جميع كلشي وبركو بزوجات وبدات كتوصيها كأي ام مغربية غتصيفط بنتها لدار راجلها بعد دقائق نزلو لقاو انس كيتسنا فيهم قدام طاكسي حمر بانت ليه هازة تقل ومشا عندها هزو عليها وحطو فالطاكسي سلم على مو وخوتو وعلى شريفة وكدلك برائة عنقات نسرين وحسنية وودعاتهم بالبكا ركبات فالطاكسي تحت انظار عبد الرحيم وحميد وجيران لي مستغربين تحرك الطاكسي وبراءة خشات وجها فصدر انس كتبكي وتقول مبكيت وهو كيسكت فيها وشاد الخاطر فحين خلاو وراهم ناس كتهدر وكل واحد يلغي بلغاه... وصلو لابارطومون لقاو مولات الدار كتسنا فيهم سلمات عليهم وعطاتهم ساروت ديال الدار ومشات دخلو انس دخل ليفاليز ديالهم لبيت لي غينعسو فيه ولي هو نفسو لي كانو فيه بزوج اول نهار تزوجو فيه وتلاح فوق السرير حاس بتعب شديييد تبعاتو براءة وبدات كتخلخل اصابعها داخل شعرو للحظات بدون ما يتكلمو حتى حس باعصابو ترخاو شد ايدها قبلها وجلس مقابل معاها وقال انس:خاصك تعرفي شي حاجة ا براءة مبغيت نخبي عليك والوبقات كتشوف فيه باستفهام وعاود ليها الهدرة لي قال ليه حميد وختم كلامو بتنهيدة وقالهادشي لي كين بدون ما تجاوبو تلاحت عليه عنقاتو وهي كتواسيه وكتأكد على انها عمرها تخليه ..... تسريييع_الاحدااث دازو 3 اشهر تقريبا على النهار لي عمرو يتنسا لحتى واحد فيهم وغير مجرى حياتهم بالرغم من سوؤ وسوادو الا انه كان خير عليهم.... براءة وانس تحولو لابارطومون الخاصة بيهم بعدما فرشوها واتتوها على دوق براءة وولكن مطولوش فيها بحكم انس جاه انتقال لمدينة اخرة يتكلف بفرع عاد تحل جديد تيسرات امورو المادية وحتى المعنوية تحسنات....كل نهار يهدرو مع امهاتهم وخوت انس ونسرين ...حميد وعبد الرحيم ندمو اشد الندم حاولو يهدرو مع انس وبراءة ولكن كان الرفض دائما من طرفهم وحسنية وشريفة كدلك قطعو معاهم الكلام خلاوهم كيف الراس المقطوع...كدلك براءة رجعات لفاك كتقرا بعد نهاية العطلة جالسين بزوج فالبيت د الجلوس انس كيتفرج فالاخبار وبراءة شادة الفون كتهدر مع نسرين ومها وحسنية فجروب ومركزة معاهم حتى زاد انس فالتيفي مركز مع الاخبار طلبات منو ينقص الا انه سكتها بايدو حتى سالات النشرة وشاف فيها وقال انس:اش بان ليك ندفع ليهم وندير شركة خاصة بيا ! !! براءة:شافت فيه مدهوشةغدير حتى نت طلب لمقاولة انس:تؤ كنت شفت واحد الشركة فكازا اسهمها طيحين بزاف ودخلات لسيزي تمنها رخيص بزاف غنهدر مع شي ناس كنعرفهم وناخدها نكبرها شوية بشوية براءة:ومصعيباش عليك ا حبيبي...تاخد شركة داخلة لسيزي انسببتسامة قال:حغرتيني القطة هه.. براءة:كضحكوعلى انا نقدر انس:قبل ثغرها قبلة خفيفة وقال بفخرعندي تجربة كبيرة بسبب هاد العبد الضعيف وصلات الشركة للي هي عليه دبا عمران:ضحك بقهقهات مسموعة ومستفزةوانا باش عرفتو ولدي اصلا باش تقولي ليا غلطنا نتي بعتي راسك بالرخيص ليا و انا اش عرفني ممشيتي حتى مع شي واحد سلوى:شهقات وحطات ايدها على شفايفها وقالتشنو كتقول حرام عليك عمران:نفث دخان سيجارتو وطفاها وقالاخر مرة تصوني ليا انا مضربتكش على يدك عطيتني راسك ونتي كضحكي وعاجبك الحال...سيري قلبي على باه شكون ومتجيش ترهبني عليا منليقش ليك قطع عليها وخلاها كتبكي وتلعن فراسها وفالنهار لي بغاتو فيه عضات على المانطة حابسة صرخاتها وهي كتنتف فراسها وضرب فجنابها وفكرشها....وقفات كترعد لبسات حويجها وسبرديلتها وجمعات حويجها فصاك هزات لاكارط ديالها ومعاها شي فلوس كانت كتجمعهم وخرجات كتسلت من الدار هربانة مخلية وراها مها وباها لي مجايبين لدنيا خبار ...... حميد:دخل لدار ومعاه عبد الرحيم وقالدرنا شكاية والبوليس غيتكلف نسرين:صونيو لانس هو كيعرف الناس يعاونا نقلبو عليها حسنية:اش غنقولو لييييه اش غنقولو ليه اويلي على فضيحتي ياويلييي نسرين:بعقلانيةلي وقع وقع وطاح الفاس فالراس انس هو لي يقدر يعاونا هزات الفون صونات وعاودات بدون رد صونات لبراءة وجوباتها كضحك لكن سرعان متمسحات ضحكتها فاش عرفات اش وقع فصلو الخط بعدما خدات رقم سلوى ولي كان الهاتف ديالها خدام ولكن مشغول صونات وعاودات وفالاخير جوباتها حيت مكتعرفش الرقم ديالها براءة:تيقي فيا ومضيعيش راسك عندك باش تركبي ولا نصيفط ليك فصلو لخط بعدما اكدات عليها بلي غتسناها فلاغار وبسرعة ربطات الاتصال مع انس لي كان يلاه خارج من اجتماع مع مدير البنك ناشط وطلبات منو يجي لدار بالزربة خلاتو حاير وعلى نار ركب سيارتو المتواضعة وتوجه لدارو مسافة الطريق وكان تما دخل مخلوع لقاها كتمشي وتجي غير شافتو حطات ادها على صدرو وقالت براءة:انس الله يرحم ليك الميمة سمعني ومدير حتى حاجة ماشي هي هديك ندمو عليها انس:عقلو فالبلاصة دار فالالف وبدا كيفكر فمو واش وقعات ليها شي حاجة وقالشنو وقع هدري براءة:ديخة ومعارفة منين تبدا ليهحلف ليا بالله حتى غتحضر عقلك ومديرش شي حاجة ندمو عليها انس:على اعصابوغير هدري قولي شكين براءة:كتلعب ببيجامتها بتوتر وهدرات فاش شافتو وصل لحدوسلوى انس:عقد حجبانو وقالمالها براءة:بلعات ريقهاطاحت فمشكيل كبير ومكينش لي غيوقف معاها من غيرنا..وخصوصا نت كتبقى خوها الكبير ولي غيقدر يرجع ليها حقها ووو انس:قاطعها بقلة صبربلا مقدمات عطيني لخلاصة شنو وقع لختي براءة:قربات ليه وشدات فايديه وقالت بتلعثم والهدرة كتوحل ليهاضحك عليها شي واحد وغلطات معاه وسكتات انس:كأنك هزيتيه حتل سما وخبطتيه لسابع ارض وقالشكون وكفاش وايمتا هادشي..وقف ديخ وقال بعصبيةفين كينا هي دبا براءة:بترجي ودموع تجمعو فعينيهاوغلاوتي عندك ا انس مديني معاك دخلتك عليك بالله الى ما برد وحصر عقلك لي وقع وقع وطاح الفاس فالراس فكر كفاش غترد حق ختك وتعاونها العنف معندو باش يفيدنا غادي غير يزيد الطين بلة وتصدق هربانة وطيح فمشاكل اكبر من هادشي..سلوى ضريفة وعقلها على قدها وها كتبين القباحة دغيا دار بيها...ماليها حد من غيرك ا انس حتى واحد معارف هادشي من غيري انا وياك صلح الى كانوشي ميتصلح وخلي هادشي يبقا قد هكا بلا ميكبر رجع جلس على الفوطوي وحط ايدو على جبهتو لي بدات كتعطيه الحريق وقال بصوت هادئ عكس كيف كان:لبسي ويلاه مشات كتجري لبيتها جبدات عباية بيج وفولارها وبلغة لي جات قدامها لبساتها وخرجات عندو بسرعة شاف فيها وناض متوجهولسيارتو وهي وراه سدو دار ردات براءة السلام على الحارس لي قدام الباب عكس انس لي مسمعوش نهائيا عقلو مكينش معاه...ديمارا لوطو نيشان لمحطة القطار بلاصا ونزل هو وياها شد فايدها وجرها قدامو دير بينها وبين اي واحد يقدر يقيسها حدود حتى دخلو لباحة الانتظار بقاو واقفين ما يقارب 10 دقائق عاد لمحوها جاية حادرة راسها تحركات براءة مخليا انس وراها وحطات ايدها على كتفها حتى قفزات وشافت فيها خيفة جراتها براءة لاحضانها وزيرات عليها وسرعان ما بدات كتبكي حتى وقف عليهم انس هزات عينيها فيه برعب وبدون ما تفكر اول حاجة طاحت فبالها هي تهرب ولكن شدات فيها براءة وقالت دارت دكشي لي قال ليها وهز الفون تاصل بصديق ليه تعرف عليه عن طريق خدمتو وبحكم هو مدير اقليمي للفرع لي خدام فيها فكون علاقات مع ناس وزنهم تقيل فالقانون والقضاء والمخزن بصفة عامة وخا عمرو ضن انه غيوقف على شي واحد ويطلب منو يوقف معاه الا ان الظروف ضغطات عليه ومعندو حتى شي حل اخر...شرح باختصار وبسرعة لصاحبو بحكم خالو فلادغيد هو اكثر واحد غيعاونو فمصيبتو..فصل الخط بعد اخد ورد ورجع عند براءة طلب منها تبعو لبيتهم بمجرد ما فاتو ليه براءة:عنقاتو وقالتوخا ولكن واعدني غتحل المشكيل بالعقل انس:براءة جمعي شي حاجة خفيفة غير نساليو هادشي ونرجعو نيشان نفدت كلامو وطلبات منو يخلي سلوى ترتاح متديش طريق وتجيبها ولكن كان رافض يزيد دقيقة..خرجات ومشات لكوزينة وجدات سومدويتش وعصير وداتو لسلوى بززاتو عليها عاد خداتو وخدات حتل انس لي كان غير ساهي كأنه هاز جبال فوق كتافو حطات حداه الماكلة وجلسات هزات ايدو كيف عادتها وقبلاتها وقالت براءة:حبيبي انس:شاف فيها وقالعلاش دارت هادشي..واش راسها رخيص عليها براءة:تنهدات وقالتلا غالي وبزاف متقولش هكاك انس:وباش غتبرر غلطها باش براءة:تنهدات وحطات ايدها على خدو وقالت كتشوف فيه هي غلطات ولكن احبيبي البنت فاش كتولي تبغي شي واحد بزاااف تقدر دير معاه اي حاجة وهادشي يقدر يطيح فيه اي واحد حتى حنا كنا نقدرو نطيحو فيه كون مكنتيش ولد الناس متلومهاش عفاك لي فيها كافيها حالتها تشفي قطعات لي قلبي متزيدش عليها انس:جرها عندو معنقها وقالمعرفتش شنو كنت غندير فيها كون مكنتيش تنهد وقالفالعشية غنشدو طريق باش نكونو فالدار ونحاول نسالي هاد المشكيل غدا ونرجعو فحالنا عنقها بدون ما يهدر وبقا ساكت للحظات ستأدنات منو ومشات جلسات مع سلوى حتى وصل الوقت لي غيسافرو فيه ناضت براءة بدلات عليها وخرجات لقاتو حاط كلشي وكيتسناها غير هي وصاو العساس وشدو طريق فاتجاه الدار البيضاء.....مسافة الطريق وكانو امام دارهم الصغيرة لي تجمعو فيها اول مرة دخلو والتعب قاهرهم حط ليهم انس الحويج ديالهم وعاود نزل جاب ليهم مياكلو عالاقل هاد الليلة حتل لغد ويمشيو يتقداو براءة:شدات فايدو بخوف وقالتفين غادي فهاد الليل انس:قبل راسها وقالدير مع شي ناس نسالي معاهم ونجي براءة:متعطلش غنتسناك حتى تجي انس:غنحاول خرج وهي تنهدات ورجعات حدا سلوى لي مسكتاتش من البكا كتزاسيها وطمئنها بلي كلشي غيتصلح فحين انس ركب فسيارتو فاتجاه منزل عمران فين كيتسناوه رجال الشرطة مسافة الطريق وكان امام المنزل سلم عليهم وعرفوه بنفسهم وبالرتب ديالهم واغلبيتهم كانو غريديا عمداء شرطة وضباط ممتازين فولاية الامن الكبرى التابعة للمنطقةطلعو فلاسانسور كلهم ووقفو ومتقدمهم انس لي دق فالباب وسمع الرد ضابط:حط ايدو على كتف اسن وقالبلا ضرب غنحلو كلشي بالعقل ا سي انس عاود دق بدون ما يجاوبو وتحل لباب ووراه عمران لي بمجرد ما بان جاتو لكمة لوجه طيحاتو لارض جرو انس لي كان ناوي يزيد عليه ودخلو عمران لداخل توضيح مدير جهوي او إقليمي يعني مدير للفروع الصغيرة او المصانع كلهم او لي فالجهة كاملة ولا الاقليم كامل كتكون ايدو عليهم ولو يكون بعيد القرارات كياخدهم هو وكيتحكم فيهم غن بعد كيحضر الى كان شي اجتماع طارئ أو مهم ولا شي صفقة تحل لباب ووراه عمران لي بمجرد ما بان جاتو لكمة لوجه طيحاتو لارض جرو انس لي كان ناوي يزيد عليه ودخلو عمران لداخل لدقائق معدودة عاد دخل مع الضباط لي بقاو ولقاهم كيهدرو معاه وهو معفر عليهم بعدما عرفوه على نفسهمولد الفشوش شنو غتسناو منو انس:جر كرسي قدامو وجلس عليه وقال بجدية وحدة خلات قلبو يرجفغدا غتعقد على ختي عمران:بخوفشكون ختك انسبغا ينوض ليه وهما يشدوه مغزف عليه وقال من تحت سنانو:سلوى لي ضحكتي عليها الكلب.. عميد:الله يرضي عليك ا سي انس بالعقل انس:زفر بقوة وقال ومن تحت سنانو وهو قريب ليهاحسن حل غنخرجو بيه بزوج هو تزوج بختي حتى تولد وضبرو راسكم طلقو تفركعو موتو شغلكم هداك المهم عندي هو الولد ما يتزادش بدون نسب عمران:كيشوف فيه مدهوش وخايف وجميع الاحاسيس السلبية مجموعة فيه شوفة انس خلعاتو كان عارفو قبيح ولكن ماشي لهاد الدرجة بحكم كانت سلوى كتعاود ليه عليهشنو هو الحل التاني انس:حط ضهرو على الكرسي بخيلاء دار رجل على رجل وقال باستهزاء مرافق ببرود خطيرعارف الشركة ديالكم اسهمها طيحين بزاااف فالسوق وميمكنش شي واحد يغامر وياخد شركة مبقا والو ودير فاييت وغدخل لسيزي ولسوء حضك ولحسن حضي تكلمت مع باك ووافق يبيع ليا 70 من الشركة وبالتمن لي بغيت انا وكنا ناويين نمضيو العقد بعد يومين ولكن خرجتي ليا من جنبقرب لوجهو بجمود ونبرة باردة سرات فكامل جسمو لعمرانغناخدهم كاملين نت غتغرق فالحبس وباك غيرجع بوالو وغيدي معاه شوهة ولدو وهادشي كامل ما يساويش شوية من دكشي لي غيكون كيتسنا ولدو فالحبس... عمران:حس بالعرق بارد فضهرو ووجهو ولا صفر مسقوط فيه الدم وقالموافق الله يخليك سمحليا كنت طيش ومعارفش شنو كندير سمحليا انا..انا غدا نكون عندكم انا والدار نكتبو كتابنا انس:وقف وقالغدا مور العصر تكون عندي نت وعائيلتك فهاد العنوان عنوان دار باهتعطل دقيقة شار البوليس لي وراه ولي شي كيشوف فشي متعجبينتلقاهم كيتسناوك عوض متكتب العقد عندنا فالدار غتكتبو فالولاية ومغتخرجش منها وهكا ختي مغتشوفش وجهك او ولدها غياخد النسب عمران:لا لا غنجي قبل الوقت كنواعدك انس:كان غادي ورجع وقف وشاف فيهختي غتمشي بعزها جيب عائيلتك وكلشي يكون على حساب التقاليد خرج من الدار بعدما هدر مع الدراري لي جاو معاه شكرهم وعطاهم كارط فيزيت ديالو الوقت والزمان هدا يقدر شي واحد فيهم يحتاج شي حاجة ركب سيارتو ونيشان لدارو خبر براءة بالمفيد بدون نا يدكر اي حاجة من دكشي لي وقع وهي مأصراتش عليه مشات وصلاتها لسلوى لي بالرغم من كلشي فرحات وعنقاتها وشكراتها وقالت ليها تشكر خوها نيابة عليها سلوى:عمرني نسا خيرك ا ختي..خيرك غيبقا فرقبتي حتى نموت براءة:ببتسامةحنى خواتات وعائلتنا وحدة وشاركين الدم سلوى:بتسمت وحطات ايدها على كرشها وقالتواش بصحبراءة حركات راسها ببتسامة عدبة وملامح سعيييدةمبروووك عليك اختي فرحت ليك والله براءة:حطات ايدها على كرش سلوى كدلك وقالتجيبي لينا الفنيكيش على خير باش نتناسبو هه سلوى:كضحكانشاء الله..براءة بغات تنوض وشداتها سلوى من ايدها وقالت بندمسمحيليا على دكشي لي قلت ليكم دك نهار وعلى اي حاجة صدرات مني خيبة عارفة غلطت بزاف فحقكم ولكن نظمت وندمت بزاااف الله يخليك سمحيليا براءة:ببتسامةخوك قلبو كبير وانا متأكدة سامحك على كلشي غير كيدير لينا فيها مقلق باش نبقاو نراريو بيه ههتسمع صوت انس من لبيت ابتسمت وقالتدخلي رتاحي فالبيت الى خصاتك شي حاجة عيطي عليا غدا تابعك نهار طويل عادات سلوى شكراتها ومشات براءة عند محبوب قلبها وزمانها كيف كتقول ليه ديما وقفات عند الباب وتكات على الباب كتشوف فيه بعيون لامعة حتى نتابه ليها وقال براءة:وهي كتشمتء ريحتك الطبيعية لي خلقها فيك الله انس:حرك راسو بلا حولدوزي تنعسي العيا خرج ليك العقل براءة:بغنجمكينش لي خرج ليا العقل قدك احبيبي ضحك على كلامها وعلى تصرفاتها وقلبها على سرير معنقها طفا الضو وهو كيحك ليها راسها حتى داها نعاس وهو كدلك حتى صبح صباح وناضو مع الفجر هي صلاة فالدار وهو خرج لجامع حتى سالا ورجع لدار هاز فايدو الخبز والنعناع وسكار وكرواصة...الخ وجدات لفطور وحطاتو عاد مشات عند سلوى فيقاتها وخرجات مخلياها تغسل وتوجد راسها حتى تلحق عليها ودكشي لي كان بعد دقائق جلسات محرجة من خوها لي جالس جنب برائة ولابس كاجوال لحويج لي جا بيهم وبراءة بحويج الدار...فطرو فصمت مطبق من غير انس لي كل مرة يبزز على براءة تفطر وهي محاملا كاع تاكل حتى سالاو جمعات براءة طابلة بمساعدة سلوى غسلو الماعن ومشاو بدلو انس لبس شوميزة بيضة وتجينز وسبادريل بيضة ساعتو فايدو وخرج مخلي براءة وراه لبسات كسيوة طويلة لاسقة على طايتها بيضة وزادت فوقها عباية فاالبيج وفولار بيض طالون بيج لامع مع بعض الاكسسوارات الخفاف رشات عطرها وخرجات بدون ميكاب لقات انس كيتسناها هز راسو فاش سمع صوت خدواتها طلعها ونزلها مصغر عينيه يلاه بغا يهدر وهي تقول براءة:ببتسامةليوم عندنا فرح ومعندي منلبس انس:تنهد وقالكنتي ديرا حسابك براءة:غمزاتو وقالتعندي سيد رجال قد كلامو قد دراعو هه جراتو مخلياه كيحرك راسو بلا حول ولا قوة الا بالله ركبو فسيارتو ونيشان لمنزل حميد مسافة الطريق وكانو تما كان كلشي ناعس من غير ناس قلال خارجين يجيبو الخبز سلمو عليهم بترحاب ودخلو لدارهم لقاوهم كيتسناو فيهم لقا انس السلام بدون ما يشوف جهة حميد وبراءة سلمات عليهم كاملين وباست ايد حميد احتراما ورجعات حدا راجلها وقفات طلبات منهم حسنية يجلسو فرحانة برجووع ولادها بعدما يأسات من رجوع انس لدار عندهم وجدو لفطور وحطوه دقائق قليلة وجات حتى شريفة وعبد الرحيم لي عرفو بنتهم جات من صلاح لي صيفطاتو حسنية وتجمعو على الطابلة كيفطرو من غير انس لي مبغاش ياكل وتحجج انه فطر قبل ما يجي حتى سالاو وقال انس:بجديةليوم مور العصر جايين شي ناس فسلوى وغيضربو العقد هاد نهار حميد:قال بتردد موجه لكلام لانسومالو على الزربة غير يعلمنا بعدا براءة:شافت فانس ساكت ومغيجاوبش قالت ببتسامة متوترةالصراحة شحال باش هضر مع انس وعاد جابتها الوقت والعريس زربان مباغيش يضيع الوقت حسنية:كتشوف فيهم وكلامهم مدخلش لراسومالكم معلمتونا حتى لنهار بنهارو انس:صافي الواليدة نسيت ..شوية غيجي طريطور يقاد كلشي مضربي هم لحتى حاجة شوفو غير نتوما شنو غديرو وصافي ناض من حداهم خرج لزنقة وقف عند الباب وخرجات براءة تبعاتو بعدما قالت ليها مها تنوض معاه ودكشي لي دارت براءة:مالك احبيبي انس:ممرتاحش باغي غير ايمتا يسالي هادشي نمشي لداري براءة:تنهدات وهي كتفكر فباها لي بغا يسلم عليها ومرداتش عليه وخا بقا فيها الحال كابرات وعفطات على قلبهاصبر احبيبي يدوز هادشي على خير ونمشيو انس:جرها لحضنو وقال كأنه حس بيهامغتهدريش مع باك براءة:لا مقادراش نسمح ليه انس:قابلها معاهدكشي لي كان كيديرو غير من خوفو عليك وباغي يشوفك حسن من كلشي.. براءة:هادشي كامل ميبررش ليه دكشي لي دوز عليا..قالت ناهية الحديثاجي دخل حشومة نخليوهم جراتو معاها هو جلس مع خوتو كيسول فيهم ويهدر معاهم وهي مشات لكوزينة لقاتهم كاملين مجموعين تما كيهدرو وحسنية محيحة على سلوى باغا تعرف اش كين غير شافت براءة وهي تقول موجهة كلامها ليها حسنية:صغرات فيهم عينيها وقالت كتشوف فيهم وحدة وحدةباش هادي تجمع حويجها وتغبر وفالاخير تصونيو ليا تقولو را جات عندنا حيت قنطات وتقلقات منا وتقولو ليا را غتزوج دكشي مدخلش ليا اراسي ولا غيدخل..غير جيونس لصراحة قبل ما نعرفها بطريقة اخرا براءة:تنهدات وشافت فسلوى لي حدرات عينيها لارض وقالتوخا ا خالتي انا غنعاود ليك كلشي ولكن نبقاو بوحدنا حسنية:بشكغير قولي مكين حد غريب هنا براءة:حركات راسهاعرفت ولكن هادشي كيخصك غير نتي شريفة:قالتبراءة عندها الحق سيري معاها وعرفي شنو كين كين شي حويج مخاصش يتقالو قدام شي حد ولو يكونو ولادك..بتاسمت برضى لبنتها لي دارت بوصيتها ونفداتها حسنية:باصراردكشي لي غتقوليه قوليه هنا شريفة ختي قبل ما تكون صحبتي ونسرين بنتي بحالها بحال نفسي ومفيهاش الهدرة..غير هدري نسرين:قربات ليها وقالت كتلعب فكرشهالا ياختي انا غرت غير من هاد الكروش لي عامرينهزات ايدها لسما وقالتياااأربي حتى انا نجيب شي بوغوص يطيح ليا تيتيز سلوى:ببتسامةاكيد غيكون تيتيز باه و مو تبارك الله كيحمقو براءة:بخجلعويناتك ا حبيبتي شكرا سلوى:بترددنقدر نهدر معاك واحد شوية براءة:حركات راسها وقالتاه مرحبا مشاو لبيت انس سدو عليهم وجلسو بزوج على السرير والصمت سيد المكان سلوى متوترة وحاسة براسها حشمانة من براءة وبراءة حاسة نوع من الخجل لانها مموالفاش يكون احتكاك بينها وبين سلوى بعد ثواني كسرات الصمت وقالت... براءة:ببتسامةخير ا سلوى محتاجاني فشي حاجة سلوى:شافت فيها وحركات راسها وقالتلا بغيت نطلب منك السماحة على دكشي لي كنت كندير ليك شحال هادي عارفة راسي غلطت فحقكم بزاف وخا عرفت معطلة ولكن اختي ندمت وكنطلب منك سماحة من قلبي سلوى:وعينيها مدمعين شافت فيهاقلبك بيض بزااف معرفتش علاش خليت الغيرة تعمي قلبي وعيني ومنشوفشابتسمت ابتسامة ندم هاد كتلة البراءة كلها...سكتات شوية حدرات راسها وقالت بتأنيبهادشي مجاش من فراغ بسبب كلام ماما وليت هكا..كانت ديما كتقولي شوفي براءة كيف داخلة سوق راسها ومربية ونتي مربيت فيك والو ..... كتقولي شوفي براءة كيف كتقرا ونتي كسولة ديما نتي لخرة فالقسم معرفت اش عندك فداك الراس .... براءة شحال زوينة كتفتن..براءة مأدبة..براءة ضريفة ونتي قبيحة..وبزززززاف د الحويج كانت ديما كتقارني بيك حتى تربا الكره فقلبي جيهتك خرجت من القرايا وبقيت ديما كنسمع هضرتها عليك وعليا كان فرق كبيييير عمرني سمعت منها كلمة زوينة...شافت فبراءة لي كانت حادرة راسها وكتلعب فشالها بتوتر وقالتسمحيليا ولكن بغيت نخوي قلبي ونكون انا وياك صافيين نكونو خواتات وحباب وقلبنا بيض من جهة بعضياتنا...غفري ليا على كل غلطة در براءةعنقاتها وقالت مقاطعة كلامهاششششش نساي هادشي من ليوم غنبداو صفحة جديدة وحياة جديدة انا نسيت كلشي وقلبي صافي من جيهتك...... في_الصالون بارك حميد وعبد الرحيم حادرين راسهم وكيخممو فحين انس هدر مع طريطور عطاه العنوان باش يجي يبدا التحضيرات ولحسن الحض الصالون عندهم كبير تما فين غيتقام كلشي....دخل لصالون وجلس عاقد حجبانو كيختش فالفون ديالو مباغي يهدر مع حد حميد:بندمانسمهزش فيه عينيهسمحليا اولدي فاش مشيتي عاد عرفت قيمتك انس:انس باستهزاءقيمتي ولا قيمة فلوسي!! حدد باش نعرف على اشمن قيمة كتهدر حميدبندم شديييد:قيمتك نت اولدي نت مهما كان راك كبرتي قدام عينيا انس:شاف فيه وقالسي حميد الله يجزيك بخير جامعانا الوالدة وسلوى على قبلهم انا بارك معاك دبا كون مكانتش هي مكنتيش غتشوف وجهي خلينا ندوزو هاد العشية بسلام حتى يتفرق المجمع بغا يهدر حميد ولكن قاطعو فاش ناض بنفور وقال عبد الرحيم عبد الرحيم:غلطنا بزاف فحق ولادنا ا حميد حميد:نت بعدا عندك مبرر كنبقا خايف على بنتك وانا..انا ديما كنت كنعاملو خيب..ديرو هو لاكيس وخا كان خدام على قدو كان هازنا كاملين... غلطي كبير ومحال يغفر ليا عليه ......عبد الرحيم:تنهد وقال بحزنبنتي الوحيدة حقدات عليا وكرهاتني..وانا كنت ديما نافيها لا من جيهتي كأب ولا من الحياة بصفة عامة وهي مسكينة عمرها تشكات انا لي كنت كل مرة كنزيد فيه كتر..كنقمعها وكنقرر فحياتها حتى فقرايتها فرضت عليها زواجها كنت غنصيفطها لجهنم بايدي ربي جا من جيهتي..وانس خلاص هنتو قدام الناس ومخليت ليه وجه لي يشوف بيه فالناس واحد يشكي على لاخر والتاني يعاود اغلاطو لصاحبو حتى داز الوقت نزلات سلوى ونسرين لحمام وجا طريطور ومعاه المساعدين ديالو وراهم انس فين يخدمو والصالون الى بغاو يزيدو شي حاجة ويقادو البوفيه...الكل كيجري والكل على قدم وساق الوقت محدود وكيجري فهاد المدة طلعات براءة لبيت انس ترتاح ومخلاوها دير والو حيدات كلشي وبقات غير بدو بياس تخشات تحت المانطة ونعسات محاساش بشنو دير بيها حتى طلع انس يطل عليها بعدما سول عليها مو لقاها ناعسة وغارقة فالنعاس حاول يفيقها لكن مبغاتش تنوض ليه ..مناضت حتى قال ليها بقات نص ساعة ويوصل عمران عاد ناضت كتكسل وديخة بالنعاس براءة:بتعب حطات دقنها على كتفو وقالتباقي فيا نعااس مممم تسناها تجاوبو ولكن مكان حتى رد منها حركها لقاها راحت فسابع نومة ضحك وهزها بين يديه لدوش عمر ايديه بالما وبدا كيغسل ليها فوجها حتى فاقت عاونها تلبس وبقات غير بالكسيوة كتمشي وتجي باش تفيق وهو حاضيها بل كيتمعن فجسدها وقال كيضحك انس:حط ايدو على شكل لكمة فوق فمو كيضحك ممصدقش وجرها عنقها فرحانكنبغيك كنبغيك..كنبغيييييك اعمري هه دبا غيجنا ولد ياكي..بعد سبعة اشهرقبل كرشها وقالمغتكمل هاد 7 شهر حتى يشيب راسي اولدي باغي غير ايمتا نهزك بين يدي قبل كرشها وقال كيشوف فيهاالى كانت بنت غنسميوها حوراء وغتكون كتشبه ليك براءة:حطات ايدها على شعرو كتلعب بيه وقالتالى كان ولد غنسميوه نور وغيكون كيشبه ليك بزاف... انس:بصدمة بقا كيشوف فايديه لي على كرشها وهز عينيه فيها وقال بهمس ممصدقشحاملة انس:حط ايدو على شكل لكمة فوق فمو كيضحك ممصدقش وجرها عنقها فرحانكنبغيك كنبغيك..كنبغيييييك اعمري هه دبا غيجنا ولد ياكي..بعد سبعة اشهرقبل كرشها وقالمغتكمل هاد 7 شهر حتى يشيب راسي اولدي باغي غير ايمتا نهزك بين يدي قبل كرشها وقال كيشوف فيهاالى كانت بنت غنسميوها حوراء وغتكون كتشبه ليك براءة:حطات ايدها على شعرو كتلعب بيه وقالتالى كان ولد غنسميوه نور الدين وغيكون كيشبه ليك بزاف... انس:حرك راسو وقاللبسي حتى نمشيو لدار ونعاود ليك. قادات فولارها وتأكدات بلي كلشي هو هداك وقربات شدات فيه ببتسامة وهو كدلك بادلها الابتسامة وقبل ايديها ودار لكوافوز لي قدامو هز بواط كبيرة نوعا ما عطاها ليها انس:عطيها لسلوى براءة:ببتسامةعطيها ليها نت غيكون احسن انس:انا ونتي واحد خداتها من عندو بدون متحكر عليه وهي مبتاسمة برضى وفرحانة ما هي عارفاه وخا يقصاح فالداخل ديالو احن منو مكين... نزلو على اصوات زغاريد والفرقة المكناسية خدامة وطيافر مستفين فوق طوابل فيهم اخر مكين ففالملابس واغلى الكريمات واطقم من الذهب...شاف فالفون فاش وصلو مساج وخرج لبرا لقا رجال هازين طيافر لي دوموندا عليهم من واحد الباج انستا خاصة بكل ما يهم العروس دخلوهم تحت انغام عيساوة وزغاريد شريفة وحسنية ونسرين....سلمو على بعض واكيد اب عمران تعرف على انس وتبادلو احر التهاني بيناتهم...تم الزواج بين عمران وسلوى على اصولو وبرضى الوالدين قربات سلوى لعند انس وعنقاتو بكل جهدها ودموع فعينيها بدون ما يهضر عنقها وقبل راسها وقرب لودنيها وقال مبروك عليك اختي كملات الفرحة عند البعض والبعض فرحتو ناقصة وكيفما قال انس ختي غتمشي بعزها وفعلا مشات بعزها مخلاش لناسها فين يهدرو كبر بختو وبعائيلتو حسنية رضات عليه حتى ما قدها وبراءة تقدمات بعدما سالا العدول ووقعو عنقاتها وباركات ليها وعطاتها الكادو لي خداه انس وباركات لعمران من بعيد ورجعات عند انس لي قربات لودنو وقالت براءة:الله يخليك ليا ا زماني وما يحرمنيش منك سالا العرس الصغير ولي كان غير بين العائلة وتفرق المجمع سلوى مشات مع عمران بامر من انس ومتفارقات معاهم غير بالبكا فحين انس قرب لعمران ووصاه على ختو مع القليل من التهديد... تسريع_الاحداث داخل غرف الولادة بالمشفى براءة كتولد وصوتها كيقطع قلب انس وكيمشي ويجي بتوتر وخوف ويطلب الله تيسر ولادتها....حتى تسمع صوت دري صغير وبعد لحظات تسمع صوت تاني انس حمد الله وشكرو على لطفو ولكن الخوف مزال حتى خرجات طبيبة لي تكلفات بالولادة وطمأناتو على براءة وعلى التوأم بنت او ولد باركات ليه وطلبات منو يتسناها فالغرفة شوية وغيجيبوها دكشي لي كان بعد دقائق معدودة طلعوها للغرفة الخاصة بيها بمجرد مشافها طار لعندها لقاها ناعسة من فرط التعب جلس فجنبها كيدوز ايدو على شعرها حتى دخلو ولادو ابتسم وحس بقلبو كيخبط واحساس الابوة تحرك فيه قرب ليهم بشوية كانو كيبجغطو بزوج وقال بمجرد ما سمعو صوتو زادو فتبجغيطهم وبداو كيحركو رجيلاتهم ويضحكو وهو قرب ليهم فرحان وقال كيلعب معاهم انس:ها بابا حداكم حوراء نور الدين عوينات بابا براءة:بصوت متعب وابتسامة باهتةصافي خداو بلاصتي انس:قرب ليها وقبل ثغرها وعينيها وقالبلاصتك معمر شي واحد ياخدها ولو يكونو ولادنا نتي راك انس نفسو ماشي غير عضو منو براءة:كضحكيخليك ليا احبيبي انس:امييين اعمري براءة:بغيت نشوفهم برك انس على واحد لبوطون حدا راسها جات عندو الممرضة طلب منها تعاونو يديهم لماماهم مقدرش يهزهم وهما صغيورين ضحكات براءة والممرضة لي وراتو كفاش يهزهم والتاني داتو هي لبراءة لي شداتو من عندها وقالت بصوت هامسنور الدين بمجرد ما سمع صوت ماماه شد فيها وبدا كيبجغط بين ايديها نزلو دموعها وقالتشحال صغيور هه انس:بعيون لامعةبزااف... الممرضة:قاطعات لحظاتهم ببتسامة5 دقايق هكاك ورضعيهم الى حتاجيتي المساعدة بركي على الزر نجي عندك ومبروك عليكم زيادة يترباو فعزكم انس وبراءة:اميين ياربي براءة:بصوت متعبهدرتي مع ماما وخالتي انس:نسييييت...انا نصوني عليهم دوز لابيل لنسرين جاوباتو ديخة بالنعاس قال ليها شنو كين وقطع بمجرد ما سمعها بدات كتغوت وعاود دوز لابيل لعائلة براءة براءة:نزلو دموعها وقالت كتبكي بدون ما تعطيها الفرصة حتى خلعاتهاماما...الله يسمح ليا منك سمحيليا على اي حاجة درتها خيبة...دبا عاد حسيت بحر الولادة ووجعها شريفة:ببتسامة ممزوجة بالدموعانا راضية عليك ا بنتي من ديما كنتي مرضية كي راها حوراء ونور الدين تزادو بخير وعلى خير براءة:اه الحمد لله كلنا بيخير..سكتات وقالتبغيت نهدر مع بابا شريفة:وخا ابنتي عبد الرحيم:بلهفة وشوقبنتي مبروك عليك زيادة يترباو فعزكم انشاء الله نتي لباس عليك صحتك مزيان .... براءة:بشوق ودموعها نازلينتوحشتك ا بابا عبد الرحيم:نزلو دموعو على الحال لي وصل ليه وقالحتى انا ابنتي توحشتك هما كيهدرو وانس كيشوف فيها بحزن وهو شاد بنتو بين يديه حتى عطاتو الفون وعطاهم عنوان المستشفى وفداك الليل شدو طريق لعند وليداتهم يشاركوهم فرحتهم كلشي حتى من سلوى وعمران لي تحسنات علاقتهم وندم على دكشي لي كان غيدير ليها بالخصوص فاش تزادت عندو بنيتة وحطها بلاصة سلوى فرحتهم بيها كانت كبيرة وسبعو ليها وسماوها جوهرة......صبح صباح كانو معاهم فالمشفى والكل فرحان عبد الرحيم تسامح مع بنتو وبكات فحضنو حتى طاب قلبها وقلب انس معاها....الاحساس لي عاشتو وهي كتولد خلاها تعرف بحق مها وتعرف بحق باها...نور الدين وحوراء من واحد لواحد ومكارهينش ياكلوهم نسرين شادة الفون فايدها كتصور انس لي واقف جنب براءة هاز حوراء كيأدن ليها فادنها اليمنى بصوته الشجي لي خلا بنتو تسكت وتهدن بين يديه وقال فادنها اليسرى انس:اسمك حوراء ....اسمك حوراء ...اسمك حوراءهز تمرة دوزها على شفايفها باركو ليه العائلة ودعاو وهز الولد التاني عاود نفس الكرة وقال فأدنو اليسرىاسمك نور الدين....اسمك نور الدين..اسمك نور الدين كدلك دوز تمرة على شفايفو خرجات من الكلينيك لدارهم والكل فرحان بيهم وبعد 3 ايام نزلو كاملين لكازا فسيارات باش يوجدو لسبوع ولي غيكون فنفس الوقت عرس براءة وانس لي مداروهش..... يوم_قبل_سبوع تدبحو الخرفان على يد اب المولودين وتكلفو بسليخو الجزارة وطلب منهم يخرجو منو الصدقة للمساكين وتجمعو العائلات بزوج معاونين والقرآن خدام فالدار وبراءة فبيتها مقابلة وليداتها ومعاها نسرين فحين النسا كانو كيفورو كسكسو لناس لي غيجيو بحكم اليوم صدقة للرجال... وراء_صلاة_الضهر الخزانة فالشارع مبنية شادة من راس حتل الراس وعامرة بالناس القرآن مرفوع فالارجاء بصوت انس ولي كان طلب من براءة هو يقرا القرآن فصدقة ديال ولادو...حطو الغداء للناس وبعدها ديسير وكملو فتلاوة القرآن حتى ادن العصر مشاو الناس يصليو ورجعو يكملو العشية مع بعض تحت سماع تلاوة الذكر الحكيم محبسو حتى تناص الليل عاد تفرق المجمع ودخل انس لدار سلم على دارهم كاملين حتى حميد لي بدات كترجع علاقتو بأنس احسن من كيف كانت عطاتو حسنية زرورة ديال ولادو وقال انس:عطيهم لبراءة حتى يفوت هادشي ونحطهم ليهم فكونط خاص بيهم هز بنتو بين يديه باسها وهز ولدو حتى هو باسو كيلعب معاهم حتى عطس فيهم واحد وتبعو التاني ضحكو وقال انس كيضحك وهو كيربت على ضهرهم بعد ما حطهم حدا براءة فالارض فين مفرشا ليهم انس:صحة ا بابا صحة نسرين:جات معاك الابوة اخويا هه سلوى:شادة بنتها بين يدها لي فعمرها شهرين و14 يومايمتا غتزوجي حتى نتي باش تشدي بجاغطك عينا من صداعك نسرين:بخجل قالتبما انكم مجموعين كلكم وجبدتي الموضوع بغيت نقول ليكم بلي جايين فيا الخطاب بعد سيمانة حسنية:عاد كتقولي فيها..شهمتوني هدا الله نسرين:و ماما راه تشغلنا بولادة الفناكش ونسيت انس:باستفسار تقاد فالجلسةشكون هدا وفين عرفتيه نسرين:بلعات ريقها وقالتهو فالصراحة معندي بيه حتى علاقة ولكن نت كتعرفو مزيان انس:باستغرابشكون نسرين:يوسف صاحبك كان جا هنا حيت كيصونيوعليك مكتجاوبش وتلاقاني وقال ليا الى هدرت معاك نقولك صوني ليه وبقينا كنهدرو وهو يقول ليا بلي باغي يخطبني..و براءة ولدات نسيت مقلت ليك والو انس:ضحكيوسف ولد الناس هو لي ضبر ليا فالشركة لي كنت خدام فيها منساش خيرو مرحبا بيه ومغنلقاش حسن منو ليك.....بعد حديث طوييييل بين العائلة ناض انس و هز ولادو وطلع لبيتو ومعاه براءة حط ولادو فالكونة وحيد حويجو كاملين بقا غير بكالسون وتلاح فوق السرير بتعب مجات فين دور براءة حتى لقاتو سرح عجول لاخرة..هزات حويجو لي لاح فالارض قداتهم ودارتهم فالماريو وتخشات حداه حاطة راسها على صدرو وهو دور يديه عليها بدون ما يحل عينيه ابتسمت وقالت براءة:معرفتك فيق ولا ناعس مجاوبهاش تأكدات بلي راه ناعس وحتى هي طفات ضواو ونعسات حتى صبح لحال من حسن حضها مفاقوش ليها فالليل....صداع والغوات خلا انس يحل عينيه خاسر بالنعاس قلب على براءة لقاها مكيناش طل على ولادو لقاهم فيقين ضحك وتحسن مزاجو بشوفتهم وهما كيبجغطو هزهم وحطهم فوق صدرو كيلعب معاهم وكيشوف فوليداتو ببتسامة الولد دا من مو غير العوينات والبنت عكسو خدات كلشي من مها من غير العوينات لي خداتهم منو لذلك كان اسمها اسم على مسمى حوراء وكيف تخايلها تماما... الدار عمرات بالعائلات القريب والبعيد عائلة انس وعائلة براءة وزغاريت مسموع فين وفين فالوقت لي انس كيلعب مع ولادو خرجات براءة لاوية عليها فوطة وشعرها فازغ مطلوق وكتنشف فيه بفوطة براءة:صباح الخيرااات انس:ببحة صباحيةصباح نور براءة:ببتسامةكي صبحتي عييتي لبارح ا حبيبي انس:صبحت خاسر فيقوني من نعاس بالصداع والزغاريت براءة:ضحكات وهي كتجبد حويجها من الماريونهار وديز ا حبيبي صبر فيه انس:ها هو صابر تسناها حتى لبسات عاد ناض هو دخل لدوش دوش وخرج لاوي عليه فوطة نشف لحمو وجبد تيشورط ابيض وسروال سيرفيط اسود وقال انس:انا غنخرج شوية هنا كينين غير نسا فاش توصل لوقيتة لي غتمشي فيها لقاعة غنجي نوصلك براءة:وخا احبيبي هز معايا نور الدين نزلهم معايا مبغيتش نخليهم بوحدهم هنا هز ليها نور الدين وهي هزات حوراء بين يديها ونزلو لتحت تلقات ليها حسنية وقالت خرجو من الدار تحت سلام ومباركات الناس نيشان لسيارة انس الفاخرة من نوع جاغوار كاط كاط سوداء حط ولادو فالكونات ديالهم ودار ليهم لسانتيغ وبراءة ركبات حداه بقفطان واسع عليها وفولارها ولي كانت ديراهم احتياط من شي واحد يدخل على غفلة وهو رجع لبيتو هز تيليفونها وسوارت دارهم والكوستيم ديالو ونزل بدون ما يجاوب شي واحد حتى وقفاتو بصوتها الرنان عقد حجبانو كيف كل مرة كيلمح طيفها مريم:بغيضعلى الاقل غير عرض علينا لزواجك نشوفو عروستك ونعرفو اش ديتي انس:بجمودمرتي غتشوفيها فسبوع ولادنا خليت ليك الراحة ا بنت خالتي خرج بدون ما يتسناها تجاوب فحين هي بقات متبعا ليه العين محاملاش راسها دخلات جلسات مع الناس فحين انس ابتسم فوجه براءة وحط البدلة ديالو لور ةرجع ركب حداها وديمارا فاتجاه البحر.... دوزو وقيت زوين مع وليداتهم بدلو الجو وبعدو على الناس ومن تما مشاو نيشان لقاعة فين كتسناها نغافة لقاها فانتضارها وختو نسرين وشريفة حتى هما كينين عطاتهم الوليدات باش متبرزطش فتوجاد وانس دخل لغرفة اخرى يبدل فيها ووجد راسو بشوية عليه بحكم باقي الحال وعارف براءة غتعطل ولكن مع دلك سالا بسرعة خرج لابس البلدي كيقلب على ولادو حتى لقا نسرين وشريفة هازينهم خداهم فايدو وخرج لبرا يضربهم لبرد شوية حتى جات عندو نسرين طلبات منو يدخل لوليدات لمهم باش تبدل ليهم وتوجدهم...دخل نيشان للغرفة متواجدة فيها لقاها لابسة قفيطين بيض محجر وديرا فولارها وتاج ووجها صافي مفيهش نقطة ميكاب ما هو شرطو الوحيد باش قبل يدير ليها العرس ابتسم بعيون لامعة وقال انس:مشاء الله النغافة:بإعجابنغفت حتى عييت 15 عام ديال التنغاف معمر شي وحدة برزات بلا مكياج...مرتك كتفتن تبارك الله مشاء الله ربي يحميها من العين براءة:بخوفانس وغلاوت نور الدين وحوراء مديرش شي حاجة عفاك انس:قرب ليها وقبل راسهامعندي مندير اش عند الميت ميدير قدام غسالو النغافة:خدات نور الدين من عندو وهي كتسمي الله وتعاودتبارك الرحمان مشاء الله... المساعدة نفس الشيء خدات حوراء وهي كتسمي الله وتعاود داروهم فيزار مطروز بالفاسي وعلى كل واحد اسم واحد فيهم من نهار عرفاتها مها حاملة وهي كتوجد ليها فيه حتى جا وقتو كان يزار ابيض ناصع مطروز بالازرق والتاني بالوردي....تسمع صوت الغنا فالارجاء عرفو بلي الوقت وصل والقاعة عمرات بالناس وقفات عليهم النغافة وطلبات منهم يهزو الوليدات ويخرجو معاهم طلب منها انس دقيقة حط ايدو على راسها وقرا عليها المعودتين و خرجو تحت الزغاريد والصلاة على النبي من طرف النغافات دخلو القاعة والكل دار عندهم والناس تختلف كين لي فرحان ليك وكين لي محاملك مقابلك وكين لي كارهك كاع شريفة وحسنية كيقراو فالقران والمعودات خصوصا حماية ليهم من عين الانس ..وعلى انغام الاوركسترا والصلاة على النبي من طرف النغافات وصلوها لبرزة وهي شادة وليداتها وجلس حداها انس لي كيسلم على صحابو وحتى شركاؤو وعملاؤو من بعيد كيهضر فودنيها وكيتغزل بيها وايدو على وليداتو خالقين جو بوحدهم بالرغم من صداع والناس الا ان انس متسوق لحد كيجيو يتصورو معاهم ويرجعو ....جا وقت اللبسة التانية وناضت معاها نغافات دخلات ودخل معاها انس شاد ولادو فايدو وهي كتبدل لبسة تانية ولي كانت الاخضر مطروزة بالدهبي وجدات وخرجوها بنفس الطريقة لكن هاد المرة كانو انغام الاوركسترا خدامين والعمارية عند الباب خدات مها من عندها حوراء وجلسات فالعمارية بالكرسي وحطات فحضنها وليداتها لي كانو منورين مهم وفرحتهم كانت ضاهرة على سائر العائلة الا انس لي غير هزوهم قلبو تعلق معاهم وخايف توقع ليهم شيحاجة....دخلات العروسة اولادها للقاعة لداخل ومعاهم انس لي عينيه معلقين فيهم وممرتاحش وكيدورو بيها ويشطحو بالعمارية اما براءة فرحانة وحشمانة وكلشي مخلط عليها .. حطوها وجا عندها انس عاونها فالوليدات عطا لمو ومها ونوضها بشوية عليها حتى استقامة وعطاوها وليداتها لي مبغاتش تفرقهم....هكدا توالت العقيقة والعرس معا لبسة مور لبسة حتى قرب يصبح الحال عاد سالا العرس وكل واحد مشا لدارو براءة وانس توجهو لابارطومون ديالهم يرتاحو والعائلات توجهو لديورهم.... عقيقة احتفال بمواليد وعرس للاحتفال بانتصار حبهم الطاهر والنقي..الحب لي كان انس كيشوفو مستحيل تحقق وولا قدامو وبين يديه البنت لي كان كيقول من سابع المستحيلات تكون ليا ولات مرتو وهداتو 2 ديال الجواهر ما يسواهم لا مال ولا جاه عشقهم توج بحوراء ونور الدين بفضل الله واليقين بيه بالرغم من كل الصعاب وبالرغم من المخاطر لي واجهوها بجوج ربي عطاهم على قد نيتهم وجمع بينهم برضاه ورضى الوالدين.... بعد_مرور_6_سنوات فهاد السنوات تبدلو بزاف د الحويج سلوى استقرت هي وعمران لي تبدل او ولا معتامد على راسو وعطاهم الله وليد ونسرين تزوجات يوسف وعطاهم الله كدلك ولد سماوه سيف الدين اما صلاح الدين ورضى كملو قرايتهم تحت اشراف انس لي كان مراقبهم ومزيرهم حتى خدمو فاش بغاو واحد فيهم تزوج جديد ومزال مجاب ليه الله والتاني مزال عازب اما شريفة وحسنية وعبد الرحيم وحميد توطدات علاقتهم بولادهم وطلبو السماح على الماضي كامل وصفات الخواطر مشاو كاملين اداو مناسك الحج اما انس الشخص الطموح خدم على راسو وكبر الشركة لي شرا ورجعها احسن من كيف كانت بمئات المرات ولاو عندها فروع داخل المغرب وخارج المغرب قررو يبعدو ويستقرو فعروس الشرق بالضبط ف مدينة وجدة ويكبرو وليداتهم بيناتهم اما براءة فكملات قرايتها وزادت جمال على جمال ولات امرأة تضخ بالانوثة وواتقة فراسها واليوم واقفة بشموخ قدام المراية كتقاد فولارها وكرشها سابقاها كأنها فشهرها هزات عبايتها لبساتها بشوية عليها وكرشها متقلة عليها ومعدباها مبقاتش قادرة تحرك بيها بزااف تسمع صوت انس وهو داخل لبيت وكيغوت انس:10 سنين ا براءة براءة:كتنهجاجي عاوني عفاك را حاسة براسي تقيييلة وسخفانة انس:عاونها حتى لبسات وحط ايدو على كرشها وقالفكل مرة كتزيدي تفتنيني براءة:كضحك بخجلاممم غير حيت كتبغيني بزاف كابقى تفتن بيا فكل مرة هه انس وهو كيقرب لشفايفها هايم فيها تفتح الباب بعنف والغرفة امتلئة بالغوات وقال من تحت سنانو واش نتوما ولادي ولا عدياني اش ولدتي ليا جنون براءة بدات كضحك وقفزها نور الدين بغواتو نور الدين:و مامااااااا تعطلتييييي حوراء:حتى هي كتغوتوسربيييو باااش نمشيو عند جدي انس:دفعهم قدامو وقالزيدو قدامي الى درت شي دنب فحياتي تصرف فيكم عمر اللحظة كملات الى مسمحت ليكم معندكم فين تنعسو نور الدين:بفضولشرح ليا ا بابا شنو هي اللحظة لي باغيها تكمل انس:ضحك وقال كيدفع فيههادشي كبير عليك ا بابا زيد قدامي.... خرج انس مع وليداتو وصداعهم مالي المكان وهو مخليهم يلعبو ويغوتو ويعيشو سنهم..فحين براءة دارت اخر لمساتها بعدما تأكدات من حسن هندامها هزات لباس التخرج فايديها وساك صغير وخرجات كتمشا بشوية عليها لقاتهم ركبو وكل واحد فين مليوح حوراء فحجر انس ونور الدين منوض الحيحة وراهم ومعنق انس ابتسمت وهي كتشوف فيهم و ركبات كتسوط وكتنش على وجها قبل يديها وديمارا لوطو فاتجاه الكلية وهما كيضحكو ومجمعين مع بعضهم حتى قالت حوراء ببراءة حوراء:مامييي علاش كتمشي بحال البطة انس غير سمع كلامها حط ايدو على فمو كيضحك بل كتافو كيتهزو بالضحك ونور الدين حتى هو بدا كيضحك بصوت مسموع اما براءة معجبها حال ضربات انس لكرشو حتى قفز وقالت براءة:كتميق فيهبسباب باكم وليت هكا..شاف فيها وغمزها وكملات كلامها كضحك مبقا والو ويجي واحد الفنيكيش يونسكم نور الدين:بفرح كيصفقهيييي غيولي عندنا خونا انس:بلاصة لوطو قدام الكليةيلاه وصلنا نزل من لوطو ودار عند براءة كيعاونها بشوية حتى نزلات لبسات لباس التخرج وتقدمات شادة فولدها وايد انس محاوطة خصرها وشاد فبنتو من البعيد كيبانو عائلة سعييدة متكاملة ومن عينيهم وشوفاتهم لبعض كيبان حبهم لي حاربو على قبلو....جلسو فأماكنهم المخصصة وطلع عميد الكلية وعم الصمت في المكان لقا خطابو ككل سنة تخرج وبدا كينده على الاشخاص الناجحين حتى وصل لسميتها وقال كيضحك العميد:السيدة براءة سليم المشاغبة والطالبة المتميزة بشهادة الاساتدة والدكاترة المختصين لي شرفو على تدريبها طول هاد 6 سنوات قدرات تحصل على طالبة السنة بامتياز وشهادة دكتوراه بميزة عالية وهدا شرف لينا ككلية للطب انه يتخرجو من عندنا طلاب بهاد الكفائة العالية.. انس:قبل راسها بفخر وهو كيسمع شهادات الاساتدة والدكاترة عليها وقال ببتسامةشرفتيني وخليتيني نفتاخر بيك براءة:بخجلنت السبب ا حبيبي كلشي نبع منك الله يخليك ليا وقفات براءة تحت التصفيقات وتقدمات للمنصة وقفات فمكان العميد بعدما سلمات عليه واخدت منهم احر التهاني والمباركات عم الصمت في المكان لالقاء كلمتها لكن كسرو نور الدين لي وقف فوق الكرسي كيصفر وكيغوت فرحان ب ماماه جاد:اليييييي ماماااااااااتصفيرة عالية براءة:دارت نفس الشيء لكن بدون ما تصفر قالت بصوت رقيق وعالي وبصوت طفولي كتصفقكوغااااااااج مامييييييي جرهم انس شاد راسو وكيضحك وقال:جلسو شوهتونا مع عباد الله فحين براءة:صيفطات ليهم بوسة لواحد وقالتهدوك المشاغبين لي رزقني الله شابهين باهم فالشغب مديوش عليهم تسمعو ضحكات في المكان وقالت بتركيز عينيها على انس وهي موجهة ليه كلامها ببتسامة وامتنان براءة:يقال ان وراء كل رجل عظيم امراة ويقال ان وراء كل نجاح عظيم تضحية...انا غنقولكم بلي وراء كل امراة عظيمة رجل أعظم ونجاحي متربطش بتضحيتي قد ما تربط بتضحية الزوج ديالي..زماني ضحكات وحتى هو ضحك كيشوف فيها ومركز معاها ونور الدين كيصور فيهم فرحان مرة على براءة ومرة على انستضحيتو كانت اكبر من تضحيتي فالوقت لي كان خاصني نوقف معاه فأهم مرحلة من حياتو ولي هي تأسيس حياتو المهنية الخاصة كنت انا بين القراية والتدريب وليداتي كنت كنشوفهم ساعة فالنهار والى مقدرتش كان كيهزهم ويجيبهم ليا لمركز التدريب ولا الجامعة نشوفهم ويرجعو ... بعيون لامعة قالتبكل امتنان كنتي دائما السند وكنتي القوة لي كنستمد منها شجاعتي فكل مرة طحت وفشلت وقفتي معايا وساندتيني فالوقت لي كنتي نت محتاجني وبكل حب بغيت نقول قدام الكل ادامك الله لي زوجا حتى في الجنة شكرا حيت نت فحياتي وكنحمد الله حيت عطانا الله هدوك جوج حليقمات ههه وجاينا التالت فالطريق...شافت فصحاباتها وفالعميد والاساتدة بشكر وقالتلي كامل الشرف اني نتعامل مع سيادتكم ونتعلم على ايديكم وبالفعل اخدنا منكم كل ما ينفعنا فحايتنا المهنية لكم مني جزيييل الشكر..صديقاتي لبنى ايمان أمينة وشريفة فدوى فاطمة دعاء كل وحدة فيكم عندها مكانة خاصة فقلبي ومعزتكم عندي كبيرة... كنتو ونعم الرفقة ونعم الصديقات دوزت معاكم اوقات زوينة معمرها تنسا وقفتكم فجنبي ونصائحكم لي وخا كتقولوها كنديرها دقيقة ونساها من بعدتسمعو ضحكاتهم وتصفيقاتهم الا وانها عندي شي حاجة غالية ومهمة لهلا يخطيكم عليا وكنتمنى دوم صداقتنا للأبد ..... تصفيقات حارة وتصفير من طرف الحضور كان خطاب يلامس القلب لانه خارج من القلب وقدر يوصل للجميع..سلمات على العميد وعلى الاطر والاساتدة وخدات شهادتها لي خداتها عن جدارة واستحقاق بعد اخد صور تذكارية شافت فأنس لي على وجها ابتسامة صغيرة تعبر على بزاااف هازها فقلبو وفجوارحو اتجاها...وهي جاية عندهم وقفات ثواني عاضة على شفايفها بألم حتى طلقات صرخة وتحنات شادة كرشها كتبكي طرطقات ليها سقية... ناض عندها انس طاير خايف وولادو تبعوه كيجريو نزل عندها وقال انس:بخوف وتوترواش كتولدي براءة:عرقات ودموعها نازلين غرسات ضفارها فيه وقالتغيخرج دباااا انااااااس بغا يهزها لطوموبيل غوتات وقالتالراس خرج منقدرش نتحرك انس تلف ودارت بيه الدنيا معارف ما يدير دار عند ولادو وطلب وحدة من صحاباتها ترد البال لولادو لي كيبكيو مخلوعين فحين وحدة من اساتدتها طلبات منهم يجيبو ليها المآزر لي موجودين فالقاعة بسرعة وحيدات الفيست لي لابسة وقالت الاستادة:المدام فمرحلة المخاض خاصها تولد دبا باش نتجنبو المضاعفات انس:شاد فيها وقلبو كيتعصر عليها وهو كيشوف فيها فهديك الحالة وقال بخوفتولد فالزنقة لا ما يمكنش الى وقعات ليها شي حاجة دار داكشي لي قالت ليه وبدات فمرحلة التوليد كانت من اصعب اللحظات لي عاشها انس روحو بغات تخرج معاها وهي كتغوت غارسة ضفارها فايدو ومرة مرة كتهزها لفمها تعضها وتقول بالغوات وكتبكي براءة:ياااربي ياااااربي فكني على خير ياااربي ياربي يجي ولدي بصحيحتوووو ... بقاو حوالي 30دقيقة عاد قدرو يخرجو الجنين وتسمع صوتو ترخات براءة وانس حيد لفيست ديالو لواه فيها وغطا براءة كيقبل راسها وايديها وعينيها بلهفة وخوف قبل متتالية حتى وصلات الاسعاف لي تاصل بيها عميد الكلية هزوهم لكلينيك قريب وطمنو على صحة الام والجنين وحولوهم لغرفة خاصة...انس واقف بعيد كيشوف فيها ووجهو مزال مرجع فيه لون فحين نور الدين وحوراء جالسين فجنبها وشادين فيها كطلع منهم شهقات صغار حتى فاقت بمجرد ما شافوها تلاحو عليها بزوج معنقينها كيبكيو ويبوسو فيها وهي كتسكتهم وتراضيهم حتى تهدنو وشافت فأنس لي واقف بعيد وغير كيشوف دارت ليه اشارة بايدها باش يقرب وهي مبتاسمة وعارفة حالتو النفسية من دكشي لي حضر ليه قرب ليها بدون ما يتسنى خشا وجهو فعنقها ونزلو دموعو بضعف وصورتها كتولد مزال بين عينيه دورات ايدها لي فيها السيروم على شعرو وبدات كتلعب فيه وقالت براءة:حبيبي براكة عفاك انا معاكم وولدنا بخير وعلى خير ممم